
De Hercule Oetaeo Annaeana. 



ltorum ac saepius legenti mihi Herculem Oetaeum persuasum est ita 11011 esse perfectam 
fabulam, ut omnium Annaeanarum tragoediarum nulla sit imperfectior. Insunt in hac scenae, 
quao ab auctore, cum de totius fabulae consilio et ordine nondum satis constaret, compositao esse 
videantur. Nam et plures habemus eiusdem consilii scenas et male cohaerentes et inter se pugnantes. 
Quod ut demonstremus, paulo altius repetendum est. 

Si secundum Herculis Oetaei actum animo complectimur, non possumus non laudare. Ita 
enim scriptus est, ut gnarissimum se praebeat poeta humanae naturae.- Primo enim Deianira 
summo irae impetu incitata acerbissimis verbis animum levat nec minis parcit crudelissimis, 
admonitiones nutricis spernit ac vix locum verbis oius relinquit (Herc. Oet 256 — 314). Mox ubi 
ingenio satisfecit et monenti aures praebuit placidiores (v. 314 — 379), in timorem flectitur atque 
imparem se esse aemulae forma et iuventate dolet (v. 380 — 409). Sed iterum resurgit ira solitae 
Herculi levitatis et perfidiae memoria (v. 410—434). At repugnat nutricis verbis excitatus amor 
mariti ne nunc quidem deletus et postquam nutrix de reconciliando Horculis animo cogitare coepit, 
Deianira ipsa quoque spem novam colligit et amatorio Herculem temptare constituit (v. 449 — 538). 
Hic fortasse quispiam in eo offenderit, quod v. 473 subito Deianira consilium mutat. Quae cum 
multis verbis (v. 465 — 72) magicam artem spreverit, breviter a nutrice monita (472: Vicit et 
superos Amor) ad eandem illam artem confugit (v. 473 sq.). Sed plurima sunt in Seneca tam subito 
mutati animi cxcmpla. In Thyeste enim Atreus diu dubitat, num conscios fraudis filios mittat, 
qui ficta regni spe patruum domum revocent (inde a v. 316). Quod cum primum improbaverit 
<v. 317 — 23), tum facere constituerit (v. 324 — 30), repente iam paene scena egressus (330: „eatur u ) 
consilium modo captum revocat (v. 330 sq.). Jtem in eadem fabula Thyestes, quamquam diu 
regnum a fratre sibi oblatum detrectavit (inde a v. 531) ac modo v. 540 certum sibi esse 
con8ilium regna respuere professus est, v. 542 laete dicit: ,accipio l . In Agamemnone Clytaemnestra 
plurimis causis moveri se dicit, ut Aegistho deserto coniugis fidem et officia rursus occupet 
<v. 239 — 90), moechi gentem acerbissimis probris afficit, ipsum, quem virum esse negat, properc 
abire iubet (v. 290 — 301): cum subito quattuor extremis versibus (v. 306 — 9) cum eo in gratiam 
redit. Adduntur nimirum in omnibus his locis causae, cur consilium modo captum mutctur; sed 
cum brevissimac sint (paucissimis enim verbis iactari solent) et ad persuadendum spretis multo 
gravioribus haud ita idoneae, tam subita voluntatum mutatione opprimimur. 

Quod cum Senecae proprium esse videatur, aliud est, in quo graviter offendimus. Rectissi- 
mus enim ille, quem supra diximus, affectuum decursus una re turbatur, quod v. 436 sq. iterum 
de interficiendo marito cogitatur. Nam prius necis consilium a Deianira haud ita aperte signi- 
ficatum (deos enim ad ultionem evocavit ac summum est, quod utendam se eis obtulit ?«? *n \_ 
a nutrice subtili sensu intellectum (v. 315 sq.) excusationem habet et a primae :% * rt ~ ; — 



ab ipsa illa verecundia, qua seutitur potius quam pronuntiatur. At posterius hoc et nimis apertum 
est — iam enim nex quomodo fieri possit, deliberatur — et loco, quo legitur, vix aptum — iam 
enim defervuit primus furor et mitiores animos cepit Deianira. Deinde aegre ferimus, quod bis 
iisdem verbis nutrix orditur: ,perimes maritum 4 (315. 436). Denique extrema Deianirae verba, 
quibus ampliori orationi finem facit, simile pracbent argumentum: languere dolorem sentit et ut 
servet impetum, se adhortatur (307 sq. 434/5). Nec cur locum iterum tractaverit poeta, difficile 
est intellegere. Allexerunt eum colores hi egregii: 

v. 436: Nutr. Perimes maritum? Dei. Paelicis certe meae. 

Nutr. At Jove creatum? Dei. Nempe et Alcmena satum. 
439: Nutr. Quis iste furor est? Dei. Quem meus coniunx docet. 
Nutr. Quem nec noverca potuit, hunc perimes virum? 
Dei. Gaelestis ira, quos premit, miseros facit: humana nullos. 

Procedente igitur opere inciderunt poetae, quae meliora videbantur, quam quae scripserat. 
Addidit haec, ne scribendi cursum interrumperet, ac posteriori curae reliquit alterum locum aut 
delere aut cum altero in unum conflare. 

Similis ratio est eius scenae, in qua Deianira moriendum sibi esse statuit (v. 842 sq.). 
Quae scena, si tota spectatur, laude non indigna ex parte quadam laborat. Moriendi enim 
consilio capto Deianira multis verbis de genere mortis dubitat. Gum enim nemini facile sit ipsum 
sibi manum inferre, variae necis imagines oculis proponit, quasi ut animum ad feram speciem 
assuefaciat et ad auda^ facinus confirmet. Idem facit Jocasta in Oedipo quamvis paucioribus 
(1024 sq.). Sed iure suo Leo 1 ) in hoc loco vituperavit, quod ter Deianira ferrum sibi eligit, 
ter improbat (v. 845. 858. 868). Praeterea bis similis causa, cur ferrum improbetur, additur: 
leviorem hanc esse mortem (v. 846/7. 870). Hinc autem loci inter se discrepant: in illo enim 
(847 sq.) Jovis, in hoc hominum manus implorantur (871). Tertio loco (859 sq.) ferrum aspernata 
de rupe praecipitari praeoptat. Videmus igitur poetam ter a similibus initiis profectum ad diversas 
progredi sententias: ubertate scilicet ingenii abripi se passus, quaecunque in mentem venerunt, 
scripsit. Accessit, quod et Vergili locus Didonis mortem describentis (Aen. IV, 494) *) et Horati 
Od. IH, 27, 37 (levis una mors est = Herc. Oet. 866) animum scribentis movebant. 

Hyllus et nutrix irascenti primum spatium reliquerant sperantes dolorem suo se impctu 
esse consumpturum. Mox Hyllus rationibus matrem a moriendi consilio revocare contendit 
(v. 884 — 924); quas cum frustra exhauserit, nutrix, ut par est mulierem, ad preces descendit 
(v. 925 sq.) et ne malam de se existimationem relinquat, monet (932 sq.). In singulis non dcsunt, 
quibus offendamur. Ter enim eadcm sententia ab Hyllo profertur: errorem culpa vacare (885 sq. 
900 sq. 983). Atque quod v. 983 redit, bene est: haec enim gravissima causa est, cur Deianira 
sibi ignoscat, quam in fine, cum cetera defecerint, repeti non miramur. Praeterea bis legitur 
,voluntaria morte Deianiram ipsam de se fateri 4 (889. 898). Nec quae respondentur, inter se 
diversa sunt. Subest enim utrimque haec sententia: voluntaria morte innocentia probatur. Lege: 
v. 890: Mors innocentes sola deceptos facit. 
899: Nemo nocens sibi ipse poenas irrogat. 3 ) 

Tertium est, quod versibus 895/6 iusta sententiarum series male interrumpitur. Recte enim 
haec procedunt: 

3 ) L. Annaei Senecae tragoediae. ed. Fridericus Leo. Berolini. 1878. I. p. 54. 

*) Hoc Leo monuit 1. 1. Iniuria autem in eo offendit, qnod ensis Herculis commemoratur (v. 868/9): In 
eundem errorem Seneca incidit Herc. fur. 1229, ubi codd. ,ensem' omnes praebent. 

•) Sic A. Quod praebet E ,abrogat', postularet, ut vere Deianira ipsa se nocentem putaret, id quod pluri- 
mis locis negat. cf. 748. 8*>7 sq.. 890, 964—7, ubi fato et Nessi fraudi culpa tribuitur. 



v. 892; Hyll, Vitam reliuques? D* Miseram, ut Alcidea sequar. 
H. Superest et auras ille caelestes trahit. 
D. Vinci Hercules* cum potuit, hinc coepit mori. 
897: H. Virum sequeris. D. Praegredi castae solent. 
895: H. Natum relinques fataque abrumpes tua? 
D. Quamcumque natus sepelit, haec vixit diu. 

Sed dubito, an sic re.stituendus $it versuum ordo scribarum errore turbatus. Accedit, 
quod spem ab Hyllo oblatam etiam ex fcoc certamine Herculem, ut soleat, victorem discessurum 
esse (911 sq.) melius legeremus post eos versus, quibus vivere adhuc illum Hyllus dixit (v. 893/4). 

His rebus certe efficitur, ut haud ita bene singula disposita esse putemus: scripsit nimirum 
poeta, ut quaeque cogitanti se obtulerunt. 

Nec quae sequuntur Deianirae verba offensione vacant (v. 934 sq.). Vix enim ferri potest, 
quod post longas illaa de mortisgeuere dubitationes denuo Deianira eodem revolvitur (970—1002). 
Ac per se haec scena laiide non indigna est. Vehenjentissime enim movet animos haec Deianira, 
quae supplex ipsa se manibus irati coniugis offert, quasi sentiat hoc potissimum eum flagrare 
desiderio, et tantum hoc timet, ne vires illum defecerint, nec atrox Lichae fatum pati aut ut 
feram feriri reformidat. Ac cum Hyllus ultimum furentem eius animum lenirc conetur, ipsius 
filii manus implorat pietatem esse testans, quae patrem eripuerit, matrem intenmere; ipsam se 
parricidii magistram praebet; intrepide ictum se excepturam pollicetur; quin ignaviae crimini non 
parcit. Quae si sola leguntur, optima sunt; si post illa (845 sq.), legentes defatigant. Adde, 
quod ne loco quidem apto collocata sunt. Nam v. 936 — 963 ad inferos iam descendisse Deiauira 
sibi visa est, poenam sociasque sibi elegit, neminem sui parem inveniri doluit. Haec optime 
continuarentur v. 1002 sq., quibus furias praesentes se videre opinatur. V. 964 — 970 eo nimirum 
consilio iuserti sunt, ut de morte iterum verba possent fieri; cum eis, quae antecedunt, vix 
cohaerent. 

Veniamus nunc ad quartum fabulae actum. Ac recte Heinsius (ed. Gron. p. 600) nostrum 
vituperavit, quod „hic Jovis ille filius, membra dum dilaniat sua, ducentos et amplius versus 
declamat. Et in occupatione tam molesta multa dicit, quae vix ociosus declamator in schola 
effunderet". Recte, inquam, sic iudicavit nec tamen iuste. Justus enim is est, qui temporum 
ratione babita et propria cuiusque auctoris virtute respecta iudicat. Erat autem Senecae et 
aequalium eius proprium, ut rhetoricae arti plus tribuerent quam poeticae, erat otiosus declamator, 
qui has tragoedias composuit. Quo concesso et excusato non possumus facere, quin laudemus 
trecentos hos versus. Pulcherrime enim assurgit oratio atque ita, ut decet heroem et poscit 
natura humani doloris. Heros cnini primum dolet, quod defeudendi mundi officium a patre sibi 
delafcum iam non possit sustinere (v. 1131 — 50); indiguatur deinde, quod tam debili et pudendo 
auctori mortem debeat tot tantisque rebus fortiter feliciterque gestis (v. 1161 — 1206); tum dolore 
intolerabiliter crescente describit morbum, quo ingens corpus hauritur et membra intueus, quibus 
plurima facinora perpetravit, nunc a cacco hoste consumpta lamentatur nec lacrimis temperat 
adhuc sibi ignotis (v. 1218 — 1278); denique dolori impar et animo fractus ad preces descendit 
ct mortem petit primum a patre, cuius manu dignissime moriatur, deiude a fratre et sorore, qui 
hoc sibi debeant pietatis munus, tum a noverca, quam par sit adversarii morte laetari, denique a 
niundo, cuius olim vindex fuerit (v. 1290 — 1336). Pulcherrima profecto haec sunt, quamquam 
nube rhetoricorum flosculorum velata latent, atque optime procederet actio, si post baec sopore 
oppressus Hercules procumberet — iam enim acerrime exarsit morbus — paulo post scenam 
introiret Hyllus, qui, ut fit apud Sophoclem, flebili voce patrem excitaret. At Alcmeua post 
v. 1336 iutromittitur, cum qua denuo Hercules lamentatur. Quod ne fieret, Sophocles absentem 
finxit (Trach. 1151 sq.) ac ne Senecam quidem fugere potuit vitiari fabulam tam molesta 

repetitione. Quae eo molestior est, quod plurima, quae Hercules cum Alcmena colloquitur, antea 
solus pronuntiavit. Confer haec: 

y. 1343: Ubi membra sunt? ubi illa, quae mundum tulit stelligera cervix? 

cf. 1235—46. 
v. 1344: quis tibi exiguam tui 

partem reliquit? Herc. Herculem spectas quidem, 
mater, sed umbram, et vile nescio quid mei. agnosce mater. 
cf. 1233: en cernite, urbes, cernite ex illo Hercule 
quid iam supersit. Herculem agnoscis pater? 
1349: quis feram mundus novam, 

quae terra genuit? quodve tam dirum nefas 
de te triumphat? victor Herculeus quis est? 

cf. 1251 — 58: quis te — pontus, quae — Tethys genuit aut — Calpe — ? — utrumne 
8erpen8 aut — ignotum malum? numquid — ? quis voltus tibi est? Concede saltem 
scire, quo peream malo. 
1359—63: morbus describitur. cf. 1218 sq. 

1369 sq.: quod frustra semel vicerit mortem, Hercules dolet. cf. 1196 sq. 
1372: nil inde ducam, quid times iterum Herculem? 

cf. 1244 sq.: quis mea custos manu trahetur ultra Stygius? 
1373: invade, mors, non trepida: iam possum mori. 

cf. 1317: — noverca: sparge tu saltem precor telum: perire feminae possum manu. 
1377 — 95: negat Hercules fleturum se esse, etsi crudelissimis cruciatibus torqueretur; cf. 

1265—74, ubi nunquam se flevisse nisi tum affirmat. 
1399: ubi morbus, ubinam est? — procedat huc. 

cf. 1249: quaecumque pestis viscere in nostro lates, 
procede — quid me vulnere occulto petis? 
Itaque sic iudicabimus: priorem scenam scripsit Seneca Sophoclem secutus, qui solum 
fecit Herculem lamentantem. Mox in cogitationem incidit optimam novandi aliquid praeberi 
occasionem Alcmena in scenam missa. Itaque posteriorem composuit. Sed ingenio quamvis 
uberrimo in illa scribenda exhausto, quid adderet novi, non habuit. 

Restat, utdechoro (v. 1518 sq.) verba faciamus: cuius duae sunt partes inter se simillimae. 
Quarum alterius hoc est argumentum (1518—75): 

Nuntiet Sol notissimum omnibus populis Herculem obisse (1518 — 30). Quis erit mundi 
vindex, si nova monstra oriantur? (1531 — 49). Ad inferos descendit Hercules, ubi inter mortuorum 
iudices erit (1550 — 63). Fallimur: virtus inter astra locum habet (1564 — 75). ♦ 

Simillimum est alterius argumentum (1576 — 1606): 

Sempiterna erit Herculis memoria (1576—86). Ntillum iam monstrum, precamur, nascatur 
in terris aut reddatur terrae relictae vindex (1587 — 94). Sonante mundo in caelum ascendisse 
Herculem significatur (1595 — 99) an visum Herculem tromuere inferi (1600 — 2)? Fallimur: laetus 
Philoctetae ab Herculis funere venientis vultus prodit bene cum illo actum esse (1603 — 6). 

Quibus comparatis quid potest esse apertius quam eundem nos tenere chorum bis 
elaboratum? 

Sed haec hactenus. Alterum est, quo breviter delineatam, non absolutam esse Herculem 
Oetaeum moneamur. Inveniuntur enim, quae parum inter se concinant. 

Iam supra diximus, absurdum videri, quod media in scena ac luce palla Herculi mittenda 
illinitur (v. 565/6). Antea enim Deianira venenum illud ipsam se remotissimo regiae loco abdidisse 
dixerat, quo nulla unquam lux penetravisset (485 sq.) atque etiam Nessi verba addiderat tenebris 



illud tegi iubentis (531 sq. et 719 sq.). Ac multo etiam ineptior rcs videbitur, si, id quod iufra 
dicitur (v. 735), vellere pallam tinctam esse reputaveris. Quod nisi late passa veste fieri non 
potest. Quid igitur? In ipso opere videmus poetam laborantem. Qui cum paulum ab exemplari 
suo declinavisset eo, quod res aliter in actus disposuit, iam eo debuit progredi, ut nutrici pallae 
praeparandae curam deferret. Ne tamen Deianiram prorsus expertem faceret eius operis, quod 
sibi soli, ut estin Sophocle, eam permittere par est, coram illa pallama nutrice illini finxit. Unde 
in illam, quam diximus, difticultatem poeta incidit. Quam ipsum sensisse et aegre tulisse duabus 
rebus probari videtur. Totus enim locus ita est corruptus et lacunosus (715 sq.), ut haud ab re 
sit colligere ab ipso poeta eum non esse absolutum, praesertim cum idem infra factum esse 
videatur (cf. p. 8). Accedit, quod tota scena pon satis apparet, utrum forte casuque, ut in 
Sophocle, an praesagiente animo, ut rem experiatur, Deianira vellus, quo vestem tinxerat, solibus 
exponat (cf. v. 719 et 725, qualis in Eest.). 

Etiam in Hylli moribus describendis Seneca certum consilium aut uon habuit aut non 
tenuit. Posuit autem, ut infra videbimus, Hyllum, priusquam scenam introiret, comperisse matrem 
a Nesso deceptam. Hoc necessarium videbatur, ut esset, qui Deianiram ipsam se dammantem 
defenderet et excusaret Hinc etiam est, quod placidissime Hyllus haec matris verba audit: 
v. 914: Exedit artus virus ut fama est hydrae. 

Quin ipse paulo post addit: 
v. 920: sanguis hunc Nessi opprimet — ? 

Quibuscum male consentiunt extrema Hylli verba: 
1027: o misera pietas: si mori matrem vetas, 
patri es scelestus; si mori pateris, tamen 
in matre peccas — urguet hinc illinc scelus. 
inhibenda tamen est, verum ut eripiam scelus. 

Pulcherrimus hic locus esset, si scelere matris patrem mori Hyllus putaret; nunc ineptissi- 
mus est, cum Nessi fraude illum iacere sciat. 

Tertium erat, quod male cohaerere scenas quasdam diximus. Cuius rei unum, quod in 
hac parte fabulae habemus, exemplum supra commemoratum est (cf. p. 5). 

Iam ad ceteras fabulae partes, quas adhuc non respeximus, transeundum est. 

Mediam fabulam Seneca cum scripsisset aut, id quod verisimilius est, animo disposuisset, 
haesit dubius, quomodo rem conficeret. Tres enim erant actus, at quinquo postulabat solitus 
tragoediarum ambitus. Neque is erat Seneca, qui legem hanc antiquitate sanctam neglegeret. 
De quo rectissime Henricus Weil*) sic iudicavit: „les regles de convcntion, comme les trois inter- 
locuteurs, les cinq actes, sont du nombres de celles, avec lesquelles un auteur ne peut transiger, 
lorsquM a pour auditeurs des gens, qui se piquent de science et de critique. II 9uffit de savoir 
compter sur les doigts pour lui en remontrer, s'il s'avisait de les violer. a Ac de explendu 
tragoedia cogitauti primum offerebatur quintus actus. Quoniam enim in Oeta moriturus Hercules 
scena elatus erat, duabus omnino rationibus fabula continuari ac finiri potuit: aut narranda erat 
Herculis mors et apotheosis aut ipsi erat in d^eoloyel^ apparendum. Utrumque in Hercule 
Oetaeo fieri videmus. Primum enim in scenam prodit Philoctetes et multis verbis mortem Herculis 
describit (v. 1607 — 1755). Ubi vero eo ventum est, ut, quomodo excesserit, narretur, lacuna in 
codicibus est. Neque enim sic, ut nunc fit, finiri potest narratio: summae virtutis et constantiae 
exemplo edito Herculem oculos nou pressisse, cum iam flammae caput eius occupassent. Sed aut 
combustum et mortuum esse Herculem dicendum erat aut ipso ex rogo ad astra illum ascendisse. 

*) Revue archeol. nouv. sor. VI. annee XI. vol. p. 35. 

^Hoc autem et communi fabulae memoria traditur et inultis antecedentis scenafc verbis significatur. 
Lege haec: ••».,■* 

V; 1645: voltus petentis astra, non ignes erat. 
1703: Herc: — spiritum admitte hunc precor 

in astra. 
1709: Herc: — licet tu sidera et mttndum negcs, 

ultro, pater, cogere. 
1725: vocat ecce iam me genitor et pandit polos; 

venio pater. 
An laeto voltu Philoctetam ab Herculis funere venturum esse putamus (v. 1603), nisi victor 
ignes evasisset heros? Aut quid aliud significare potest quater illud decantatum (v. 1610—16): 
iara flammas quoque ab Hercule victas esse? Quod autem chorus primis verbis Philoctetam inter- 
rogat, quonam vultu tulerit Alcides necem (v. 1608), non obst&t huic opinioni. Miram enim rem 
suspicari non potest. Praeterea vel ideo ita interrogari voluit Seneca, ut responderi possit egregie: 
v. 1609: quo nemo vitara. Denique quod non ante omnia inter deos receptum esse Herculem 
nuntius pronuntiat, inde factum esse videtur, quod totum Senecae animum occupaverat color ille, 
quem diximus: inter labores Herculeos ignem quoque abisse. Quo quantopere delectetur, etiam 
inde colligi potest, quod eodem supra non potuit non uti. cf. 340 sq. 

elisis feris 
et coniugem addat, inter Herculeos licet 
me quoque labores numeret. 
816: — fiat hic (Lichas) summus labor. 1 ) 

Itaque extrema narrationis aut in codicibus nostrisintercideruntaut, id quod ex imperfecto 
reliquae tragoediae statu facile colligitur, ab auctore non scripta sunt. Mutato enim subito consilio 
Senecam alteram viam ingredi videmus, qua finem fabulae imponi potuisse demonstravimus. 
Procedit enim Alcmena et fato cessisse Jovis filium queritur. Quam cum frustra Hyllus consolari 
conatus sit, ipse Hercules apparet et inter deos se receptum esse canit (v. 1755 — 1996). 

Ac recte hic quoque Heinsius (ed.Gron. p. 600): „iam ex machina dissolvit drama, in quo 
nulla est d^yavia. Nihil enim opus est matris causa apparere Herculem, cum per se soluta 
sit actio. u Solutaest saneactio, si nuntius in caelum illum a Jove patre sublatum esse antea rettulit, 
ac post haec ea, quae inde a v. 1755 leguntur, non solum supervacanea sunt, sed prorsus inepta 
et intolerabilia. Quae ea tantum condicione stare possunt, ut vulgari mytho spreto auctor Her- 
culem finxerit cremari et mori visum esse. Atque hoc Alcmena ipsa dicit: 
1759: Timete, superi, fata: tam parvus cinis 
Herculeus, huc huc ille decrevit gigans. 
o quauta, Titan, ad nihil moles abit. . 
1956: certe ego te vidi flagrantibus 
impositum silvis, cum plurimus 
in caelum fureret flammae metus: 
arsisti — cur te, cur ultima 
non tenuere tuas umbras locaV 

f ) Aliud est. quod v. 473/4 legitur: 

Vincetur uni forsan et spolium dabit 

Amorque summus fiet Alcidae labor. 
Hic enim speratur fore, ut amori Hercules succumbat. 

In iUis autem luculentissimum habes cxemphim, quo. qua fuerit indole Seneca, optime intelligitur: una 
sententia septies verbis variatur. 



Quo posito ne his quidem scenis laudem quandam negare possumus. Ijatet enira in tttmidis 
orationibus optimarum sententiarum magna copia satis apte disposita. Primum enim Alcmena 
Herculem quoque uaorti potuisse succumbere queritur (v. 1758 — 1776), mori ipsa cupit tanto filio 
privata (1776—78), invidet Amphitryoni florente nato mortuo (1778 — 82), ex tot filii hostibus 
ultionem timet (1782 — 1796), quo confagiat, consilii inops dubitat (1796 — 1821), quod septilcrum 
Herculem deceat, cogitat (1821—27), postremo ex metu se recipit praeclare sperans etiam umbram 
Herculis se defensuram. Tum Hyllus accedit, qui, ut Alcmenam consoletur, aeternam esse virtutis 
memoriam profitetur (1831 — 9). 1 ) Spreto hoc solatio, quo feminaevix solentuti, iterum in questus 
Alcmeua revolvitur (1840 — 1939). Postremo Hercules apparet, ut ipse matris lacrimis succurrat 
et deum se esse pronuntiet (1940—3). Nec statim fidem facit: ab inferis filium redisse mater 
suspicatur (1944 — 62). Tum iterum in deorum numerum relatum se esse Hercules refert, matrem 
flere vetat, poenas Eurysthei canit. Post in caelum evolat (1963 — 76). Erecto animo Alcmena 
novum numen colerc instituit (1977 — 82). Chorus virtutem ad superos iter pandere intellegit et 
a divo Herculc auxilium, si novae beluae oriantur, petit (1983—96). 

Quae cum laude non iudigna videantur, mirari possumus condicionem, qua non datastare 
haec nequeunt: in rogo Herculem mori visum esse. Fortasse autem scribenti Senecae in mentem 
venit Homeri, qui (Od. 11,* 601 sq.) eYdcokov Herculis apud inferos versari, ipsum deorum epulis 
delectari narrat. Mortalem igitur Herculem a divino dividit. Quem secutus Seneca Herculem 
dicentem facit: 

1966: quidquid in nobis tui 

mortale fuerat, ignis evictus tulit: 2 ) 
paterna caelo, pars data est flammis tua. 

Cur vero, cum antea per narrationem rem egisset, novas has scenas componere maluerit 
Seneca, plures possunt cogitari causae. Quarum una est, quod Alcmenae semel in scenam intro- 
missae plus loci tribuendum csse videbatur. Altera est, quod nisi sic apotheosis ipsa agi non 
potuit. Nam rogum in scena exstrui, ex quo heros in caelum evolaret, ne Seneca quidem forte 
tolerabile duxit. Itaque virum fortem specie quidem mori finxit, re vera clam in caelum elabi, 
unde redux heros ipse se praesens deum caneret. Quantopere autem Senecam iuverit deos in 
scenara mittere, notum est. Accedit, quod multo maior praebebatur scenarum varietas, cum una 
sccna narrationi sufficeret. Nec levissimum est, quod singula et aententiarum et verborum lumina 
Senecam allexisse videntur. Inter haec sunt: Herculem in parvulum cineris acervum reductum 
esse, v. 1758 — 64, praecipue v. 1763: quam leve est pondus mihi, 

' * cui totus aether pondus incubuit leve. 

1767: non ut et spolium trahas 

rursusque Theseus debeat lucem tibi — 
sed quanto solus? 

1773: vadis ad manes iter habiturus unum. % 

» 

') Leo iu textu postv. 1839. iu adnot. postv ls37 lacunam statuit sic fere supplendam : (non sola maeres) 
vindice amisso dolent terra atque pelagus quaeque purpureus dies e. q. s. 

Sed hanc sententiam av. 758/9 mutuatus est: 

Hyll. non sola maeres Herculem toto iacet mundo gemendus. 

Tum eius modi omnino nihil hic desideramus; sed post v. 1831 sq. de virtutis et gloriae immortalitate 
quaedam exspectamus, quae post v. 1839 inserantur: ,terra, mare, oriens occidensque noverunt laudes Herculis memo- 
riamque eius ita sempiternam servabunt, ut non mortuus esse, sed vivere ille videatur.' 

*) Frustra Leo haec verba impugnavit (1. 1. p. 65\ Breviter enim dicta sunt pro his: quidquid in nobis 
tui, hoc est mortale fuerat i. e. t. cf. Herc. fur. 11^6: tacita sic abeant mala — tacita, hoc est sic (cum gestu 
pronuntiandum). a. m. 

1806: nunc datum est tempus: datum est 

videre natum laude certantem Jovi, 
ut et hoc daretur, scire quid fatum mihi 
eripere posset. 
1826: quae tibi sepulchra, nate, quis tumulus sat est? 

hic totus orbis; fama erit titulus tibi. 
1828: quid, anime, trepidas? Herculis cineres tenes; 
complectere ossa: reliquiae auxilium dabunt, 
erunt satis praesidia, tcrrebunt tuae 
reges vel umbrae. 
Haec omnia, nisi si mori visus erat Hercules, declamari non potuerunt. 
Vidimus igitur utrumque locum (1607 — 1755 et 1755 — 1996), si per se legitur, haud con- 
temnendum esse (nam ille et nemini fuit offensioni et, cum narrationem contineat, simplicior est) r 
sin alter post alterum, posteriorem ineptissimum ac paene qui nauseam moveat videri. Ex hoc 
nonne apparet gemellas nos habere sccnas eodem consilio, ut finem facerent fabulae, compositas, 
quarum alteram auctor, si summam manum operi imposuisset, deleturus fuisset? 

Sed in posteriore parte etiam est, iu quo haereamus. Post lacunam enim, quam statuimus 
(v. 1840), tamquam de novo Alcmena orditur lamentari, et quae inde promit, et numero versuum 
et sententiarum orbo sola per se sufficiunt. Ac multa hic repetuntur, quae iam antea leguntur. 
Enumerantur enim et hic et illic Herculei labores et terrae, quas ille purgavit (1868 sq. 1785sq.) r 
intor quae eadem bis commemorantur: Arcades 1883 — 90 cf. 1811 sq. Cleonae Argolicae 1891 
—4 cf. 1811. Thracia et Hebrus 1894—8 cf.l817sq. Antaeus 1899 cf. 1787 sq. Atlas 1905-8 
cf. 1764. Semeles sorti invidetur v. 1914 sq. et 1803 sq. Ad umbras Herculem mansurum esse- 
speratur 1839 et 1773/4. Priorem igitur locum (1758—1831) iterum tractavisse Seneca videtur: 
unde posterior bic (1840 — 1939) factus est. Etenim iugenium satis fecundum nondum exhauserat, 
sed multa et praeclara, quae diceret, habebat. Lege haec: 
1840: quot misera in uuo condidi natos parens. 1852: matribus miseris adhuc 
1847: quidquid negaret Juppiter, daret exemplar ingens dorat: Alcmene dabo. 

Hercules. 1861: invidiam ut deis 
Niobes sorte spreta sic pergitur: lugendo facias, advoca in planctus genus. 

Hinc totum mundum perlustrandi facultas dabatur Senecae gratissima. Quae vero media 
leguntur Hylli et Alcmenae verba (1831 — 9), ipsa quoque scenam faciunt aut non perfectam ab 
auctore aut misere traditam. Pauca enim haec Hylli verba non sufficiunt. Sed etiam ei oxcidisse 
quaedam, ut supra diximus (p. 9 adn.), putemus, male hacc cum ultima fabulae scena concinunt* 
in qua, quamquam non est, cur exisse Hyllum existimemus, nullus respicitur: at praesentem filium 
neglexisse divum patrem vix par est. 

SummaeigiturAndique offeruntur difficultates: quibus omnibus una re facile potest occurri r 
ut, cum de totius fabulae consilio et dispositione nondum satis cons^tisset, uberis ingenii omnibu» 
fontibus apertis vagum errasse Senecam credamus. 

Eodem pertineut, quae de primo actu dicenda erunt. Quoniam enim, ut plena esset 
tragoedia, quattuor actibus scriptis unus desiderabatur, materia autem Hercule in caelum sublato 
consumpta erat et exhausta, quid relinquebatur, uisi ut initio fabulae aliquid assueretur? Ac cogi- 
tanti paene ultro Senecae in mentem venisse videtur Herculem tum, cum ea, quae in fabula sunt r 
Trachine gerebantur, in Cenaeo promunturio Jovi fuisse sacrificaturum, unde Lichan cum captivis 
domum misisse (Soph. Trach. 237/8). Quod statim arripuit optimam novandi aliquid occasionem 
adeptus esse sibi visus et prologum, quem nunc habemus, Herculis composuit. Hoc argumentum 
eo aptius, quo fabula incoharetur, videbatur esse, quod „constans fuit Senecae mos, ut, quid rei 

ageretnr, magis minusve disertis verbis ineunte fabula nobis exponeret. u (Habrucker, quaestionum 
Annaeanarum capita IV. Regimonti Pruss. 1873, p. 31 — 33). Idem hoc prologo fit. Facinoribus 
enim quamvis gloriosius enarratis, caelo iterum ac saepius (v. 8. 10. 12. 29. 98) tamquam iusto 
praemio petito, cuius iam multi ac minus digni participes facti sint, quid aliud efficitur, nisi ut 
exspectemus fore, ut debitus bonos viro forti reddatur? Quod autem minus arte haec scena cum 
reliqua tragoedia cohaeret, non erat, quo Seneca offenderetur. Nam si ceteras tragoedias per- 
lustraveris, in plerisque taraquam per se stare prologos videbis. Etenim et in Hercule fufente 
Juno et in Agamemnone et in Thyeste umbrae in scenam prodeunt, quae clarescente die 
dilap8ae nihil faciunt pro rerum progressu, sed id tantuin agunt, ut non sine deorum 
numine ad tanta facinora homines animum potuisse inducere videantur. In Medea paene 
carcre possumns prologo, quoniam ea, quae 55 primis versibus Medea fureus promit, fere 
eadem postea (inde a v. 113) cum nutrice colloquitur. Quid porro Phaedrae prologus? Quid 
euim ad rem, quod octoginta versibus tota Attica venantibus dividitur aut omnino quod venationi 
Hippolytus se accingit? 

Sed alia movit auimum Senecae diificultas hinc coorta, quod post hunc prologum scena 
erat mutanda. Hoc et perraro fieri in Graecis tragoediis sciebat et ipse videtur improbavisse. 
Nam dubito an hoc fuerit, cur Phoenissas, quam unam, sed imperfectam esse fabulam post alios 
nuperrime docuit R. Werner (de L. Annaei Seuecae Hercule Troadibus Phoenissis quaestiones. 
Lipsiae. 1888. p 32 sq.), eadem difficultate mutatae scenae laborantem fastidiens auctor seponeret. 
Atque iterum cogitanti placuit illi Iolen cum comitibus introducere calamitates deflentes. Quae res 
ipsa quoque novitatis, cuius noster erat avidissimus, speciem prae se ferebat. Nam Sophocles 
Iolen et in itinere et coram Deianira tacere iussit (Trach. 322 — 7. 307 sq. 320 sq.) magnitudine rerum 
adversai-um oppressam. A quo gravissimo suo cum damno Seneca declinavit sui ingenii impetum 
secutus, quo ad declamationes propensior erat: poetam expulit rhetor. (cf. infra p. 16). Quam- 
quam hanc habet Seneca excusationem, quod sola cum sodalibus animi dolores lole effundit. — 
Difficultatem autem, quam Herculis prologum habere diximus, hic evitavit. Neque enim D. Heinsio 
(p. 335 ed. Scriver.) aut Habruckero (1. 1. p. 34) assentiri possumus, qui post carmina Ioles et 
Oechalidum scenam mutari censuerunt Post Herculis prologum mutanda est. Nam si 

v. 195: resonetque malis aspera Trachin 
et v. 224: sed iam dominae tecta petantur 
legeris, ita nisi quae Trachine ante regiam stat, loqui non potest. Gui opinioni non obstat, quod 
v. 135 legitur: ,ad Trachina vocor 4 , quippe quod ex poetarum usu etiam ea de se praedicare 
possit, quae iam Trachine adest. Quem autem alterum sibi sumpsit locum Heinsius: 

v. 123: Stamus nunc patriae moenibus; hic locus et silvis dabitur, 
cum corruptus sit, argumento esse non potest. Nec sic emendandum esse hunc locum censeo. 
Facillima enim emendatione usus si pro ,et l legis ,sed% optimumest, quod in manuscriptis logitur: 
v. 123: 8tamus nec patriis messibus (E; patriae moenibus A) heu locus, sed silvis dabitur. 

Ubi „8tamus' 4 idem significat atque ^vivimus". 

cf. Herc. Oet. 353: nempe cum staret parens. 

Utrius autem codicis lectionem praeferamus, non interest: nihil certe haec verba faciunt, 
ut Oechaliae scenam esse putemus. Accedit, quod re ita constituta ea, quae sequuntur, imprimis 
verba nutricis: 

v. 237: namque ut reluxit paelicis captae decus et fulsit Iole — 
optime autecedentia carmina excipiunt: quibus verbis tamquam postulari videtur, et paulo ante 
Iole in scena atque in ea, in qua nunc agitur, apparuerit. 

Quid vero? Nonne in Scyllam incidit, qui vult vitare Charybdim? Nonne maior hinc 
oritur difficultas duplex chorus? Esse hoc aliquid non negamus. Sed fortiter utimur exemplo 

2* 



Agamemonis, quam qui Senecae eripere conabantur, mihi quidem persuadere non potuerunt: in 
hac quoque fabula duo chori inveniuntur. Ac mirum quam eadem in utraque tragoedia duplicis 
chori ratio est. Neque enim Oechalides neque Iliades chorus sunt, qui ab artis dramaticae 
peritis defiuitur, sed comites et sodales Ioles et Gassandrae forte plures. Hic quoque speciem 
antiqui moris dramatici Senecam videmus captare, revera longe ab illo recessit Ut enim quattuor 
canticorum numerus expleretur, novum chorum introducere non dubitavit. Eadem in choro 
tractando neglegentia perspicua est in Medea, in qua dubito an duplex chorus statuendus sit. 
Nam priorem illum, qui ineunte fabula (v. 56 sq.) hymenaoum cecinit, vix verisimile est ita esse 
animo affectuni, ut mox nuptiarum et epithalamii oblitus primorum nautarum audaciam carmine 
improbet. Quin cum Creo scena exierit dicens: 

v. 299: sacra me thalami vocant, vocat precari festus hymenaeus dies, 
res paene flagitare videtur, ut quae nuptiis interfuturae sunt, mulieres eum sequautur. Sed 
chorus iste nuptialis . omnino uuptiis non interest nec scena egreditur ac, dum sacrum nuptiale 
conficitur, res a proposito' alienissimas tractat. Unde quam non fastidiosus fueritSeneca in com- 
ponendis choris, facile intellegitur. Nec crimini hoc esse vertendum videtur. Nam si scenae 
fabulas scripsisset, summae ex duplici choro orerentur difficultates necesse erat. Cum vero legi 
sua aut recitari voluisse illum quidem constet, • facile hoc sibi potuit indulgerc. cf. Birt, mus. 
Khen. 34, p. 5*28/9, cuius ad argumenta novum hoc accedit. 

Restat unum, quo res haerere videatur. Solo enim neque prologo neque cantico actus 
expletur. Sed semper utrumque invenimus coniunctum. Quid vero? Habemus prologum, habemus 
canticum: nonne possunt coniungi? Sic enim omnis vidotur posse proffigari difficultas. At nou 
possunt coniungi. Nam primum quidem prologum inter et chorum, ut supra diximus, scena mutatur. 
Qua re ita omnis inter has scenas coniunctio tollitur, ut in unum actum coire nequaquam possint. 
Tum neutra scena prima fabulae esse non potest: prologus, quia in alia scena agitur, canticum 
quia Iole et Oechalides protaticarum personarum vicibus fuuguntur, quas cum in plerisque fabulis 
Seneca admisisset, semper primo loco posuit 

Itaque omnium imperfectissimum primum actum esse censemus: bis rem aggressus ad 
tinem perducere Seneca nequivit 

Accedit, quod etiam singulis rebus, hoc ut credamus, mouemur. Ac miror Peiperum et 
Richterum, qui, cum rectissime ceteras fabulas ex ipso poetae chirographo emendationibus pleno 
prodisse contenderent, Herculem Oetaeum exemerunt. (edit. praef. p. VIII). Quod demonstrare 
cum longum sit, iu praesens differendum est: uno utar exemplo v. 51, ubi 
E: pars quota est Perseus mei? 
A: pars quota est, quam prosequor? 

In tanta lectionum diversitate num alteram ex altera ortam esse putabimus? Miuime 
vero: neque enim errore oriri potuit, cum utraque optimum praebeat sensum neque scribae 
emendatione, cum non esset, cur emendaretur aut cur sic emendaretur. Sed ita, ni fallor, res 
se habet: scripsit Seneca primum: „pars quota estPerseus mei? a fortasse postea locum illustraturus 
pluribus exemplis additis. Cum autem procedente opere eo pervenisset, ubi eos enumerarc placuit 
qui minoribus virtutibus caelestem sedem merueruut, Apoliinem, Bacchuin, Perseum (v. 02 b(\X 
priora respiciens delevit illa verba, apposuit: „pars quota est, quam prosequor?" 

Aliud est, quod oratio bene disposita unius sententiae repetitione laborat. Arrisit oniin 
Senecae nimium quantum exquisitissimus hic color: ncgare mundum exhaustum Iunoni feras in 
Herculem mittendas. Itaque bis legitur: 

v. 30: si negat mundus feras, animum noverca,*) redde nunc nato patrem vel astra forti 

*) Comparanda sunt haec verba cum Ovidianis: Met. IX. 19&: defessa iubendo est saeva Iovis coniunx. 

et v. 52: iam vacuus aether non potest odio tuae j tellus timet concipere nec monstra invenit: 

sufficere nuptae quasque devincam feras i feraenegantur. Herculesmonstrilocoiamcoepitesse. 

Sed resipit Senecam, quod sententia per se fortissima etiam exaggeratur: illic enim additum 
est ipsam novercam imperitando fessam animo et ira defecisse, hic Herculem solum iam esse 
monstrum in terris multitudine yictoriarum. 

In Ioles et Oechalidum carminibus non est, in quo haereamus. Quae non primus iudico 
inter pulcherrima, quae unquam composuit Seneca, referenda esse. cf. W. A. Swoboda, Senecas 
Tragodien iibersetzt und erlautert, III, p. 336. 

Iam promisso stetisse mihi videor. Docui enim cum mcdios actus tum primum et quintum 
ita esse comparatos, ut prima futurae tragoediae lineamenta habere nos suspicandum sit. 

Quae si pleraque recte nos disputavisse concesseris, gravissima quaedam argumenta eis, 
qui Senecam Herculis Oetaei auctorem esse negaverunt, erepta sunt (cf. Leo, 1. 1. p. 48). Iam 
enim ncque in duplici choro neque in scena post Herculis prologum mutanda haeseris. Quod autem 
duplo fere amplior est tragoediae ambitus, cum per se levius est tum in fabula ipinime 
perfecta offensioni esse non potest: neque enim dubitandum videtur esse, quin Seneca, si extremum 
perpoliendi operis laborem adhibuisset, gemellis locis deletis in solitum versuum uumerum tragoe- 
diam fuerit contracturus. In titulo vero huic cum prima fabula communi quis serio offendet, 
praesertim cum haud ita constare videatur cognomentum „Oetaeum" ideo, quod tantum in A 
legatur, spurium esse? Facile enim factum esse potest, ut cum in chirographo a poeta postea 
appositum esset (cuius rei supra p. 12 exemplum attulimus), in alteram recensionem reciperetur, 
non reciperetur in alteram. Formae saltem praesidio sunt notissima coguomina: „Uticensis u et 
„Coloneus a (Gic. de sen. 7, 22) plane eadem de causa indita. Sed aliud ost, quod in constituenda 
fabula auctorem peccavisse ferunt. Heinsius enim (ed. Scriver. Lugd. Bat. 1620. p. 335/6) suinmam 
huius tragoediae avor/.ovo^t t olav vituperavit. Sed ipse nobis suppeditavit, quo facile refelli posset. 
Ipse enim concessit „aliud esse vitium vh$, quod sit in subiecto, aliud peccatum poetae, quod in 
constitutione sit, cum quaedam ne Sophocles quidem potuerit evitare". Herculis prologo, quippe 
qui in alia scena agatur, omisso res, quae usque ad quintum actum iu Hercule Octaeo geruntur, 
non longioris temporis sunt quam Sophoclea tragoedia. Quod autem Sophocles uon dubitavit ad- 
mittere, hoc Senecae erit vitio? At in quinto actu Seneca, dum nonaginta chori versus decurruut 
(1518 — 1606), ingentem rogum exstructum et Herculem crematum esse finxit. Hoc quoque, qui 
Senecam legit, patienter feret. Solet enim Seneca in eis, quae extra sceuam geruntur, rebus 
temporis ratiouem parum diligenter instituere. Initio Phaedrae fabulae Hippolytus totam Atticam 
indagine cingi iubet: post trecentos versus re bene ac felicitcr gesta — neque enim alia causa 
legitur — in scenam redit. Iu Troadibus Polyxenam, quam v. 1009 Pyrrhus e sinu matris abduxit, 
post 46 chori versus interemptam esse comperimus. In Medea liberis v. 84 ( J cum funesto dono 
missis post brevissimos 24 versiculos nuntiatur Creontem et eius tiliam. flammis consumptos nec 
variis remediis adhibitis ignes potuisse reprimi. In Oedipo haruspicio v. 299 decreto iussoque 
v. 303 hostiae iam ad aras stant. Ibidem intra 15 versuum spatium (823 — 38) mittuntur, qui 
omnes, qui aliquando Laio pastores fuerunt, conquirant, apparet inter eos ex agris arcessitus 
Phorbas, qui potissimum desideratur. In Thyeste dum 68 versus canuntur (335 — 403), filii Atrei 
ad patruum, cuius tum ne scitur quidem refugium, proficiscuntur, hic post longas dubitationes 
(cf. 412 sq.) tandem precibus liberorum victus in patriam advenit. — Quod igitur in Hercule 
Oetaeo Heinsio minus placuit, Senecae proprium fuisse videmus. 

Porro in mytho tractando Senecae mauum agnoscimus. Ut enim semper solebat,*) mate- 

*) cf. Jo8. Kohler, L. Annaei Senecae trag., quae Oedipus inscribitur. cum Sopb. Oed. Rege comparata. 
Progr. gymn. Neuss. 1865. p. 4. 

riam fabulae etiam in Hercule Oetaeo Seneca totam a Sophocle repetivit adeo, ut etiam id, quod 
ille in mytho mutaverat, reciperet. Nam in vulgari fabulae forma Hercules Acheloo victo Deiani- 
raque ducta plures annos in Aetolia versatur, apud Sophoclem et Senecam statim Pleurone pro- 
ficiscitur (Trach. 562. Herc. Oet. 495). Quod vero apud illum Tiryntha, apud hunc Argos se 
confert, levius est nec quidquam facit pro reliquo rerum progressu. Nec mirum est — ut hoc 
in transitu moneamus — quod totus in mytho ex Sophocle Seneca pendeat. Nam et res notiores 
erant, quam ut mutatae lectores fugerent neque offenderent, et ingenium Senecae fere totum in 
rhetorico verborum ornatu positum vix fuit aptum, quo novae res aut fabulae componerentur. 
In una tamen re Seneca a Graeco suo exemplari deflexit. Sophocles enim Nessum medio in 
flumine sagitta Herculis transfixum esse narrat (Trach. 564 sq.). Idem apud Senecam tum demum 
fit, cum „iam totus undis Nessus exierat ferox u (Herc. Oet. 507 sq.). Scimus autem veteres criticos 
Sophoclem reprehendisse, quod in undis moriens Nessus Deianiram una secum traxisset (Dion. 
Chrysost. 60, 1). Quod iudicium utrum noverit Seneca an ipsius animum res oifeuderit, disceptari 
non potest, sed utrumque certe dignum est Senecae aut doctrina aut ingenio.*) Quod vero in hac 
disputatione gravius est, simili modo in Medea Aegeum in Euripidis tragoedia repertum Seneca 
omisit, quem sero in scenam intromissum Aristoteles vituperavit (poet. 16, 31).**) 

In mytho Seneca cum fere hih.il mutare ausus esset, liberrime solebat agere cum traditis 
pcrsonarum moribus. Quos saepe ita ex suo ingcnio invertit, ut haud facile possint agnosci 
(cf. e. g. Jos. Koehler, Progr. Neuss. 1865. p. 8 sq.). Constans autem mutandi consilium hoc 
videtur fuisse, ut mitiores affectus in fortiores augerentur, ac rectissime idem ille Koehler (1.1. p. 11): 
„nulla miseratio, nullus mollior seusus, omnia sunt plena terroris, irae, furoris".***) Idem in Dei- 
anira factum esse videmus. Quam cum Sophocles mitissimam et humanissimam finxisset, amoris 
in maritum plenam, cura absentis anxiam, veniae dandae promptam, in misericordiam erga captas 
pronam, Seneca finxit acerbissimis amoris stimulis agitatam, iracundia et superbia furibundam, 
odio paelicis impotentem. Tamquam media inter Sophocleam et Annaeanam Ovidiana Deianira 
est, qualis in nona heroide delineatur. Haec enim magis quam Sophoclea dolori cedit et aegri- 
tudini, quod raale gloriae suae amore captae victus consulat, Herculem obiurgat (Her. IX, 1 — 26), 
miserrimam suam esse sortem queritur ob mariti et absentiam periculaque (27 — 46) et infideli- 
tatem amoresque (47 — 142), nec tamen ita furit ac saevit ut Anuaeana. Nam ista 

(Herc. Oet. 241/2) „feta ut Armenia iacens sub rupe tigris" 
in scenam irrumpit, caelum et terras ad iram et ultionem evocat, foedissimis in Herculem con- 
viciis invehitur, Jolen exsecratur, interficiendi coniugis consilium non dubitat capere. Atque etiam 
in minoribus rebus videre licet, quanto melius uxoris et mulieris personam tueatur Sophoclea 
Deianira quam Annaeana. Superbe enim haec gloriatur, quod bella pro se gesserit Hercules 
(v. 299 sq.), illa servatam se et ab hoste liberatam grato animo meminit (Trach. 15 — 21; cuius 
certamini8 Veneri omnis- a choro vindicatur gloria, 498—531). Haec pugnam illam, quam cum 
Acheloo Hercules commisit, siccis totam oculis vidit (Herc. Oet. 1. 1.), illa in ipso discrimine animo 
relicta, quae ab aliis comperit, refert (Trach. 21 — 25). Illa, ubi amatorio uti visum est, pudore 
et religione (Trach. 596/7), haec timore, ne pateant doli, commota (Herc. Oet. 476. 568) fidem et 
taciturnitatem petit. Denique illa inter ea, quae Lichae ad Herculem profecturo mandat, etiam 
amorem suum et desiderium modeste significat (Trach. 626 — 32): quod quamquam optime amantem 
coniugem decet, apud Senecam frustra requiras. 

*) Ovidiu8 Senecae mutandae rei auctor fuisse non putandus est. Nam quo loco Nessi mortem narrat 
(Met. 9, 104—33), de hac re nihil apertis verbis dicit. 
**) cf. Guil. Braun, mus. Rhen. 32, p. 75/6. 
***) Nachtrage zu Sulzers allgemeiner Theorie der schonen Kttnste. 4. Bd. 1. Stuck. S. 399. 

Uoc vero Seuecae Deianira habet commune cum Sophoclea: amat ipsa quoque Herculem 
ac toto animo et mente amat, quamquam saepissime praevalet dolor reiecti amoris. Lege haec: 
449: Nutr.: Amorne clari fugit Alcidae tibi? 

Dei. Non fugit, altrix, remanet et penitus sedet 
fixus medullis, crede: sed magous dolor 
iratus amor est. 
Ac cum de fatali pallae illius effectu constiterit, utraque forti animo funesti erroris poenas 
morte solvere constituit Itaque Leoni non assentimur, qui (ed. Senec. trag. I, p. 72.), versibus 
571 sq. nixus: „haec Deianira, inquit, mendax est et dolo^a, non ut apud Sophoclem candida, 
Nessi fraude decepta, dulcem spem fovens in anxiis rerum angustiis: probe ista scit, quid coniugi 
mittat; quo scriptor sibi constitit et necis consilium firmum tenere illam voluit nec quod nutrice 
absente Amori preces fundit, id ex animi sententia facere illam credas: adstant enim mulieres, 
quas sibi ex patria comites duxerat' 1 (581). Qua in re a vero aberrasse virum doctum vidit iam 
Birtius (mus. Rhen. 34, p. 511 sq.). Nam primum quidem in versibus, quos laudavit Leo, 
571: cape hos amictus, nostra quos nevit manus, 
dum vagu£ in orbe fortur et victus mero 
tenet feroci Lydiam cremio nurum, 
dum poscit Jolen, 
quid inest, quod fraudem resipiat et dolum ot necis consilium? Nihil equidem video; sed verba 
sunt coniugis offensae et aegre ferentis, quod pro fide et memoria sincere servata tanta infidelitas 
reddatur. Ceterum eosdem fere sensus spirant, quos Sophoclei versus 538: 7taQ€iodid€yfiai --- 
foopiftbv tf.i7vohif.ia tT$ F.fiig (fQevog et 540: zoiad' '/^axAic; — oIxovqi' avvinefixpt xov 
fia/LQov xqovov. Nec constare sibi puto auctorem, si scit Deianira se missa palla Herculem inter- 
fecturam esse. Quod si scit, qui erit rerum progressus aut cur, 'id quod postulat et mythus et 
tragoedia, mortem sibi inferet Deianira? Nec quae antecedunt, Leonis opinionem comprobant. 
Nam inde a v. 452 nutrix et Deianira aperte cogitant, quomodo amissus Herculis amor possit 
reconciliari: 

452: Artibus magicis fore 

coniugia nuptae precibus admixtis ligant. 
464: flectemus illum, carmina invenient iter. 
472: Nutrit. Vicit et superos Amor. 

Dci. Yincetur uni forsan et spolium dabit 
Amorque summus fiet Alcidae labor. 
Ac Nessus ipse, cum tabum Dcianirae traderet, haec verba addiderat: 
523: hoc, inquit, magac 

dixero amorem posse dcfigi malo. 
De philtro ergo agitur et plane a consilio modo proposito aberraret Deianira, si necare 
Herculem ei in animo esset. At cepit consilium interficicndi mariti (436 sq. cf. 315 sq.). Cepit 
nimirum animi intemperantia abrepta et postquam primus irae et indignationis impetus defervuit 
et novam spem recuperandi mariti nutrix ostendit, mitius miserae sorti remedium quaerit. 
Infirmissimum vero est, quod ultimo loco Leo proposuit. Neque enim antea, cum aperte de nece 
mariti cogitaret, chorum Deiauira verita est: nunc igitur cur vereatur? 

Ut Deianira, ita nutricis indolem Seneca plane mutavit. Neque est, unde magis „prolapsi 
in vitia saeculi pravam consuetudinem" possis sentire. Multo enim graviores apud Senecam nutrix 
sustentat partes quam apud Sophoclem. Sophoclea enim modestissima nisi excusata (Trach. 52/3. 
59) consilium erae dare non audet. Annaeana liberrime et de domina iudicat (Herc. Oet. 233 — 55) 
et eam coram vituperat (275 sq. 314. 439) et Herculis amores parum verecunde perstringit 

353—57. 363 — 77).*) Eadem apud Senecam chorum ex parte expulit. Quaecunque enim apud 
Sophoclem cum choro agit Deianira, ea in Seneca agit cum nutrice. Cum hac igitur colloquitur 
sola, cum hac de arcano illo amatorio communicat, ab hac fidem et taciturnitatem petit: chorum 
omnino non respicit neque alloquitur, nisi quod discedens canereeum iubet(581 sq.). Praeparandae 
funestae illius pallae curam apud Sophoclem Deianira ipsa suscipit, cum neminem adhuc huius 
arcani conscium « Nesso acceptum fecerit, atque ita est gnara omnium regiae et locbrum et 
secretorum. ut, quod in remoto regiae sedis loco (v. 485) latere dixit Deianira, vonenum brevissimis 
verbis iussa odoretur et indaget: tum in scena illinit vestem ac, ne ipsa deosse videatur, preces 
addit (v. 565/6). Qua in describendft quamquam non nihil imago nutricum, quales finxit Euripides, 
valuisse videtur, tamen facile agnoscimus notissimos illos libertos, penes quos Senecae temporibus 
summa rei publicae erat.**) 

Hylli mores primo quidem obtutu prorsus inversi esse videntur. Accusat enim matrem 
apud Sophoclem, apud Senecam defendit. Sed si accuratius rem inspexeris, Hylli indolem Seneca 
non mutavit, verum comperisse eum finxit, antequam in scenam procederet, non scelere matris, 
sed fraude Nessi iacere patrem.***) 

Lege v. 885: haut est noceus, quicunque non sponte est nocens. • 
erroris est hic omne, quodcunque est nefas. 
900: Multis remissa est vita, quorum error nocens, non dextra fuerat 

Obstant huic opinioni ultima Hylli verba: 
v. 1027: si mori matrem vetas, patri es scelestus. 

De quibus cf. supra p. 7. 

Apud Sophoclem Hyllus matrem a Nesso deceptam esse post Deianirae mortem comperit. 
Ac melius videtur esse secretum dominae a choro tum demum enuntiari. Potuit tamen facile 
fieri, ut multo ante Hyllus veram rem cognosceret. Quod cur ita fiuxerit Herculis Oetaei auctor, 
suspicari possumus. Est enim haec quoquo scena luculentissimo exemplo, quo deferatur poeta, 
8i nimis audiat rhetorem. Rhetorem enim fugit, quanto plus saepe efficiatur silendo quam loquendo 
ac quanto fortius moveat animos muta ad mortem proficiscens Sophoclea Deianira quam eloquens 
Ahnaeana. Placuit igitur scenam componere, in qua gratissimis sibi artificiis uti posset: mortis 
enim omnia genera enumerantur (cf. Phoen. 147 sq. Oed. 1031 sq.); altercando locus datur matre 
et filio pro uecis voluntate et contra eam disputantibus (in nulla harum tragoediarum deestaltercatio; 
8i autem argumentum respicis et agentes personas, simillima huic ea est, quam Hercules habet 
cum Amphitruone, Herc. fur. 1202 sq.); inferorum et furiarum simulacra emittuntur (cf. Oed. 
548 sq. Ag. 759 sq. Thy. 1 sq ). Quae scena ut fieri posset, illud, quod supra diximus, ponendum 

*) In enumerandis prioribus Herculis amoribus Seneca ante oculos habuit Ovidium (her. IX, 47—118). 
Ab utroque enim poeta commemorantur Auge (her. 9, 49. Herc. Oet. 366—9) et Thespiades (her. 9, 50. Herc. Oet. 
369/70) et pluribus vcrbis Omphale (her. 9, 53-118. Herc. Oet. 371—77). Quae res fugit Rich. Grimm. (I. I. 
p. 19—20). 

**) Quoniam de temporibus incidit raentio, unum liceat addere. Legenti enim: 
v. 1000; „patet ccce plenura pectus aerumnis: feri", quocum conferas v. 992/3 : „sive maternum libet invadero uterum 41 , 
facile in mentem venerit loci Tacitei (ann. 14, 8 extr.): iam in mortem centurioni ferrum destringenti (Agrippina) 
protendens uterum ,ventrem feri 1 exclamavit. Arridet enim similitudo locorum et in acta re et in agentibus personis 
(nam centurio ille missus erat a Nerone filio) et in verbis ipsis conspicua. Hoc si probatur, facile est suspicari 
illa scribentem respexisse Senecam verba morientis Agrippinae rumore tum circumlata. Unde efficiatur, ut 
Herculem Oetaeum post annum 59 scriptam esse putemus. Memorabile videtur, quam caute rem Seneca texerit, 
ut coargui non posset, intellegeretur a consciis. 

***) Perperam Ricardus Grimm ^l. L p. 33): Voreilig beginnt Hyllus in der rOmischen, wio in der griechischen 
Tragodie mit einer Verwunschung der Mutter (Herc. Oet. 743 ffg. u. Trach. 734 ffg.). Ut fugiat, suadet, non 
exsecratur matrem Hyllus. 

erat. Quo posito mores Hylli non erant mutandi, sed eadem servatur filii in matrem pietas caritasque, 
qua Hyllus apnd Sophoclem est et ante Herculia cladem (Tracb. 64 — 91) et postea innocentia 
matris perspecta (Trach. 932 — 42). 

Eandem componendi rationem voluntatemque in Joles indole, qualem delineavit Seneca, 
perspici supra diximus (p. 11). Cum igitur in eo, quod loqui eam iussit et lamentari, a Sophocle 
recessisset, eundem secutus est in eo, quod habitu et cultu humilcm et submissam fecit (Herc. 
Oct. 360), sprevit Ovidium, qui elatam et Herculis amore superbam finxit (her. IX, 123 sq.). Unde 
locus datus est egregiis his versibus: 

358: Fortuna amorem peior inflammat magis: | ipsas misericors forsan aerumnas amat; 
amat vel ipsum, quod caret patrio lare, ! hoc usitatum cst Herculi: captas amat. 
quod nudus auro crinis et gemma iacet, ; 
Qui versus et rhetori sufficiunt et humanae naturae notitiam in Seneca saepe laudandam produnt. 

Ad Herculis mores describendos aliquid contulit rhetor, aliquid philosophus Seneca. Hoc 
facillime apparebit, si Annaeanum Herculem cum Sophocleo comparaveris. Sophocles enim acgrum 
tantum et morbo fractum Herculem induxit, Seneca vigentem corpore et viribus gloriosum fecit 
et nimia sui aestimatione tumidum. Quoties enim quantis in prologo se effert laudibus: pacem 
mundi deos sibi debere (quamvis iure) gloriatur (1 sq.); res a se gestas iterum atque iterum enumerat 
(13 sq. 38 sq.); ipsum se caelum, si negetur, expugnaturum esse pollicetur (32 sq. 76 sq.); maiora 
et difficiliora minatur quam quae adhuc fecerit, haec si non sufficere videantur (34 sq. 79 sq.); 
difficilia sibi fuisse iussa negat (59), quiu plura se tulisse non iussa (61 sq.); ac ne dis quidem 
minorem se gerit et cum Apolline, Baccho, Perseo se aequat (92 sq.). Numquid igitur miramur, 
quod identidem caelum ut praemium olim sibi debitum petit ac tamdiu sibi negari indignatur 
(8/9. 13. 31/2. 98)? 

In aegroti Herculis indole fingenda Seneca Sophoclis exemplo abunde usus est. Apud 
utrumque enim poetam vir fortis, cum ingens corpus morbo consumi sentiat, animo fracto 
lamentatur (Trach. 993 sq. Herc. Oet. 1131 sq.) nec lacrimis parcit quamvis pudeat (Trach. 
1071 sq. Herc. Oet. 1265 sq.); de Jove patre dubitat (Trach. 1106. Herc. 1246 sq., ubi simul 
de caelo desperat); ad inferos se mitti suspicatur (Trach. 1085. 1040 sq. Herc. Oet. 1145) 
a dis et homiuibus auxilium petit (Trach. 1085 sq. 1010 sq. Herc. Oet. 1290 sq.). Nec tamen 
in tanta corporis et animi infirmitate cupiditatem perfidam coniugem ulciscendi remittit 
(Trach. 1035 sq. 1064 sq. 1107 sq. 1133. Herc. Oet. 1449 sq. 1459 sq.). Maximum dolorem 
iude capit, quod feminae mortem dobeat (Trach. 1048 sq. Herc. Oet. 1177 sq.). Facinorum 
recordatur quidem, sed ita recordatur, ut haec perficere se potuisse vix contidat (Trach. 1089 sq. 
Herc. Oet. 1235 sq.). Magna igitur pars earum rerum, quas Hercules aegrotans profert, 
Senecae cum Sophocle communis est. Omnia nimirum in hoc breviora et modestiora sunt, cum 
hic quoque Seneca, ut erat rhetor, res auxerit et amplificarit. Memorabile autem videtur esse, 
quod optime sibi constitit Seneca in describendis Herculis moribus. Qui cum in prologo multorum 
fortiter factorum recordatione superbum se praebuerit, ne nunc quidem, cum fractus morbo humi 
iacet, magnos spiritus remittit. Se cnim mortuo ne Jovis regnum deleatur, timet ac potius totius 
se mundi ruina condendum esse censet (Herc. Oet. 1131 sq.). Facere non potest, quin iterum 
iactet facinora (v. 1192 sq.). Quamvis morbo impar praesenti summa mala forti animo se perla- 
turum esse promittit (1377 sq.). Nec levissimum est, quod heros ille, qui centum versus cum 
Jove collocutus caelum sibi addixerat, fere modo deos appellat, ad homines vix descendit. Quod 
ubi fit, terram affatur et orbem et urbes (v. 1325. 1332. 1335 etc.)*) 

*i cf. R. Grimm. 1. 1. p. 16. Idem p. 11 sq. collegit, quae hac ex parte Ovidio Seneca debeat. 

3 

Ubi autem supremum diem sibi illuxisse cognovit Hercules, apud Sophoclem, ut fert 
humana natura, pauca queritur (Trach. 1143/4). Tum tranquillo animo, qui tamen fiicile recusante 
filio movetur, supremas voluntates aperit. Ubi vero ad rogum proficiscendum est, se ipse ad virtutem 
cohortatur, amicis valedicit, duram suam sortem ac se indignam deplorat (Trach. 1259—69). 
Apud Senecam autem tantam subito Stoici animi tranquillitatem et tantum sui imperium induit, 
ut lente moriendum sibi esse statuat, nullam querellam sibi excidere patiatur, non se, sed matrem 
cohortetur et confirmet (Herc. Oet. 1472 sq.). Atque ubi discedendum est, heros ille, qui vulgares 
hominum coetus spernere solet, Solemiubet valere, non adstantes amicos (v. 1517). Etiam fiduciam 
sui omnem et bene actae vitae memoriam recuperat (1499 sq.) ita, ut in rogo positus denuo caelum 
sibi deberi censeat (v. 1695 sq.), quod si negetur, expugnaturum se esse minatur. Immane vero 
Stoicae virtutis et humanis viribus maius moriens prodit exemplum. Nam et Philoctetam facem 
rogo subdere dubitantem vehementur increpat (v. 1719 Sq.) et fugientes flammas sequitur (1728 sq.) 
et ipse auget et, ut aeque omnia membra corripiantur, dividit (1748 sq.) et singula fere membra 
comburit (1742. 1752 sq.) et mediis in ignibus neque ipse gemitum ullum edit (1731) et matrem 
plangi vetat et omnibus fortem animum addit (v. 1673 sq. 1738 sq.).*) 

Haec profecto nobis quidem foeda ac vix ferenda videntur. Notum est autem, a talibus 
rebus quam non abhorruerit Seneca, qui Medeam liberos in sceua trucidantem, Thesea disiecta 
tilii membra legentem, Atreum fratris filios mactantem et coquentem fingere nou dubitaret. Quae 
si comparaveris, illa mediocria ac tolcrabilia videbuntur. Virtus enim hic quamvis supra humanum 
modum aucta spectatur.**) 

Satis dictum est de personis. Rhetor ctiam in eo conspicitur, quod declamari in scena 
et narrari malebat Seneca quam agi. Legendas nimirum vel recitandas scripsit fabulas, non iu 
scena agendas. Unde factum est, ut eas scenas exemplarium suorum, in quibus agitur aliquid, 
deleret aut, quae illic aguntur, narrari iuberet. cf. Jos. Koehler, 1. 1. p. 7. Braun., mus. Rheu. 
22, p. 245. Ita etiam in Hercule Oetaeo primos Trachiniarum versus quingentos Seneca in suum 
usum non vertit, quippe qui vegetae actionis pleni sint. Quamquam non nihil valuisse videtur 
in hac re mutata Deianirae indoles. Quae enim in priore Sophocleae fabulae parte aguntur, ut 
mitis sit Deianira et placida et clemens, postulant. 

Porro notum est omni opera id contendisse Senecam, ut, cum Graecos imitaretur, novus 
ac suus esse videretur.***) Itaque quae in exemplari suo paucis verbis significata reppererat, saepe 
in totam scenam solebat amplificare. Cuius rei Guilelmus Braun (mus. Rhen. 20, 1865. p. 277/8 
et 32, p. 71. 74. 81) luculqntissima exempla collegit. Ex nostra fabula idem hoc commemoravit, 
quod Lichas, qui Trach. v. 229 prodit ab Hercule missus, Herc. Oet. 99 Trachina proficisci iubetur. 
*Simili modo Trachiniarum versus 237/8: 

cmti) rig IW Evftoiig, tv& CQi^ezai 
ficoixovg TtXq t* ty^aqna Kr^vai^ Jii 
fortasse fuerunt, unde totam primam sceuam Seneca sumeret, ubi Herculem sacrificaturum fecit. 
Huc etiam pertinet, quod Alcmenen, quam Sophocles absentem finxerat, in sconam misit, cui 
quintum actum fere totum et quarti actus magnam partem debemus. Idem amplificandi studium 
invenies, si, quae singula alter ex altero poeta hauserit, quaesiveris. Cuius generis plura Ricardus 
Grimm congessit, omisit quaedam, quae nunc addam. 

*) Dignissima, quae memorentur, haec verba sunt: v. 1743: gerit aliquid ardens. Haec enim sumraa 
Senecae videbatur Stoici gloria, si ne moriens quidem nihil ageret. cf. de otio I, 4: nos sumus, apud quos usque 
eo nihil ante mortem otiosum est, ut, si res patitur, non sit ipsa mors otiosa. 

**) Haec dicta sint contra Swobodam , qui multa in Herculis verbis vituperavit (1. 1. praecip. p. 345 et 348). 

***) cf. e. g. Habrucker, 1. 1. p. 38: Senecam numquam servili modo Graecos tragicos imitatum esse, sed 
hoc vel ilJud vel invenisse vel novasse. 

Trach 284: «£ blftiwv aCijlov evQovoai fiiov. 
Herc. Oet. 133: felix incolui non steriles focos 
nec ieiuna soli iugera Thessali. 
ad Trachina vocor, saxa rigentia 
et dumeta iugis horrida torridis e. q. s. — 
Trach. 752: axri rtg a/iq>ixlvarog Elfioiag. 
Herc. Oet. 775: Euboica tellus vertice immenso at qua nivosi patitur AquHonis minas, 

tumens ; Euripus nndas flectit instabilis vagas 
pulsatur omni latere: Phrixeum mare septemque cursus volvit et totidem refert. — 

scindit Caphereus, servit hoc Austro latus; 
Quae matri Hyllus imprecatur 
Trach. 808: wv ae noivifiog Ji%r t riaair^ 'Eqtvvg re, 
fortasse moverunt Senecam, ut totum locum componeret, quo Deianira furias praesentes videre 
sibi videtur (Herc. Oet. 1002 sq.). — 

Trach. 1112: w rXrjfiOv 'Ekldg, niv&og olov elaoQw 
^ovaav, avd(>6g rovdi y *ei ocpah' oerai 
huo Seneca choro tribuit uberius tractanda: qui vindice amisso mundum futuris monstris obiectum 
que8tus (Herc. Oet. 1518—45) pergit: 

1545: planctus immensas resonet per urbes 
et comas nullo cohibente nodo 
feminae exsertos feriant lacertos. 
Atque in eadem sententia Alcmenae lamentationes versantur Herc. Oet. 1863—1910. 
A Graecia nimirum Seneca ad terrarum orbem, aequora, superos progeditur. — 
Trach. 1195: noXkiv fniv vkrp rt t g pa&vQQityv dQvbg 

Jteipavrcr, noklhv <T aQoev* €xrefiov&' bpov ayQiov elaiov. 
Haec brevius leguntur 
Herc. Oet. 1483: caedatur omnis silva et Oetaeum nemus couripite, 
pluribus verbis enarrantur Herc. Oet. 1618—41. — 
Trach. 1199: ybov di ixifiiv eloirw day^v. 
Herc. Oet. 1497: tuque ipsa planctus pone fuuereos, precor, o clara genetrix. cf. 1507. 
1673: deforme letum, mater, Herculeum facis, 

compesce lacrimas, inquit, introrsus dolor femineus abeat e. q. s. 
Atque effecit vir fortis laeto et securo vultu, ut flere puderet eos, qui funeri intererant. 
Herc. Oet. 1686 sq. Ob quod laudantur ab illo v. 1738 sq. 

Nec tantum augendo et amplificando Seneca novitatis speciem quaesivit, sed contraxit 
ctiam et coegit, quae latius et diffusius in exemplari suo tractata invenit. Hoc idem Braunius 
(mus. Rhen. 20, 278—9; 32, 75—6) exemplis illustravit, quibus ex Hercule Oetaeo sumptum hoc 
potest addi. Nesso nominato apud Sophoclem Hercules instare sibi supremum vitae diem cognoscit 
ex duobus oraculis olim acceptis (Trach. 1159 — 73). Duo haec oracula miscuit Seneca et ita 
contraxit, ut idem bis editum esse videatur (Herc. Oet. 1472—80): a mortuo Herculem interfectum 
iri. Hoc vero elegit, ut magnificum illud addi posset: 
v. 1480: ne quis superstes Herculis victor foret. 

Fraeterea altero oraculo (illo ipso die finem fore Herculi laborum), quo ad initium 
fabulae Sophocles respicit (Trach. 79 sq.), Seneca, cum hanc partem tragoediao omisisset, minus 
uti potuit. Simul cum contraxisset rera, non potuit non complere. Cum enim Sophocles non 
diserte dixisset, ubi alterum oraculum datum esset [ijjol yaQiv 7VQO(pavcov r/, 7zavQog scalai 1159), 
Seneca Delphos tinxit oraculi locum alterius, alterius Dodonam ex Sophocle recepit. Accedit, 

3 18 

quod scrvitii Herculis et aerumnaruin mentionem in altero oraculo Sophocleo factam (Trach. 
1169 sq.) tota fabula Seneca diligentissime vitat: quos tulit Hercules labores, apud hunc facillime 
tulit ac paene ultro. Itaque ne in hac quidem re cum Leone consentire possumus. Neque enim, 
ut contendit ille (1. 1. p. 55), claude et oblique poeta Romanus haec duo oracula inter se coniunxit, 
sed cum utriusque oraculi retineret nomen, argumentum alterius suae fabulae suoque ingenio 
aptioris scite sibi elegit. Quod autem verba Senecae ex Sophoclis gemino carmine in unum 
conflata esse Leo dicit, ne hoc quidem concedi potest. Cum enim recte comparavisset 

Herc. Oet. 1476: dextra perempti victor, Alcide, viri olim iacebis 
et Trach. 1160: avdgCJv 7iveovvcjv ^r^devog Savelv v/ro, perperam Leo comparavit: 

Herc. Oet. 1477: hic tibi emenso freta terrasque et urbes finis extremus datur 
et Trach. 1169: r [aoi XQ°^V ri l* £ < £ yr * *<*' 7zao6vTi vvv 
eq>aa/£ fAOX&wv vwv iqpeazibriuv iftol 
Xiaiv relela&ai. 
Nam apud Senecam post v. 1476 verba, quae sunt „finis extremus", de morte intellegenda 
esse apertissimum est, apud Sophoclem tota vis loci in eo est, quod, quae sit illa fuox&wv rwv 
i(feaxihftioy kiatg, in dubio relinquitur. 

Alia est lex, quam numquam migrasse Senecam docuit Henricus Weil (1. 1. p. 23), ne 
plus tres personae simul loquerentur. Quam quanta severitate tenuerit, in Hercule Oetaeo quoque 
conspicitur. Extrema enim fabula Hercules apud Sophoclem ab Hyllo filio poscit, ut rogum sibi 
exstruat incendatque viventi. Quod non statim impetrat, nam religione motus Hyllus primo 
recusat. Tum acerbissimis minis victus incensurum se rogum constanter negat, in ceteris rebus 
patri quamvis invitus cedit (Trach. 1174 sq.). Apud Senecam Hercules exstrueudi et incendendi 
rogi curam Philoctetae defert, quem facem subdidisse mythus tradidit (Herc. Oet. 1483 sq.). Hic 
igitur Seneca et complevit Sophoclem, apud quem, quem filio officium detrectante rogo ignem 
subditurum esse Hercules speraverit, non apertum est, et scenam apud Sophoclem ^mpliorem in 
angustius spatium contraxit. Quod hic factum esse miramur: graviter enim offendimur in Philocteta, 
qui, quamvis gravissimas recusaudi causas habeat, nullum faciat verbum. At si loqueretur, 
sanctissima illa, quam diximus, lex violaretur. Locuti enim sunt Hercules, Alcmena, Hyllus: 
ergo Philoctetae tacendum est. 

Restat, ut de chori, qui sit in Hercule Oetaeo, usu pauca dicamus. Iniuria enim 
Swoboda (L. A. Senecas Tragodien, iibersetzt und erlautert v. W. A. S. Wien 1830. IU r 
S. 344) chorum Herculis Oetaei, qui ante Herculis adventum legitur (v. 1031 — 1130),*) 
cum reliqua tragoedia cohaerere negavit. Qui chorus in simili fere argumento versatur at- 
que quartum Sophoclis stasimum eodem loco positum: certam esse Herculis mortem. Hoc iam 
nescio an satis sit ad defendendam Herculem Oetaeum. Hoc tamen inter utrumque chorum 
interest, quod constare de Herculis morte apud Sophoclem antiquorum oraculorum fide, apud 
Senecam omnium rerum fragilitate probatur. Atque a clarissimo Orphei dicto: aeternuni fieri 
nihil (v. 1035) profectus Seneca more suo in discribenda incredibili Orphei cantus vi diutius 
moratur. Orphei enim mythus inter eos est, quos adamasse ille videtur, cum bis praeterea eum 
tractaverit (Herc. fur. 569 sq. Med. 625 sq.). Post hanc digressionem redit carmen eo, unde 
exorsum erat (inde a v. 1092): „quod natum est, quod erit, mori u (v. 1099) et exempla, quibus 
verum hoc esse persuadeatur, adduntur Hercules, mundus, dei ipsi**)morti obnoxii. Quamquam 
igitur maior pars chori in digressione consumitur, tamen ad res in scena actas aptissime convenit. 

*) Laudavit bunc chorum L. Muller, Jahn. ann. 89, p. 418. 

**) Meruorabile videtur, quod dcos quoques olim chao haustum iri dixit Seneca etiam Thy. 831 sq. et 
Agam. 4S6 sq. 

Nam et antea multa de exspectanda Herculis morte disputantur (imprimis 910 sq.) et post chorum 
in sceuam prodit Hercules moribandus. 

In cantico, quod post v. 582 insertum est, hoc dignum esse memoratu videtur: in altera 
parte (v. 583 — 639) chorus fidem Deianirae pollicetur in dubiis rebus, quam raram esse docet, 
cum „pauci reges, non regna colant" (v. 616). Quae verba ex eodem fere animi affectu oriuntur, 
quem in parodo Sophoclis Trachiuiae prae se ferunt Deianiram consolantes (Trach. 94 — 140). 
In altera autem parte chori (Herc. Oet. 640 — 699) ad id argumentum Seneca revolvitur, quo 
mirum quantum delectari videtur: opes et dignitatem sollicitudines secum ferre et pericula; beue 
vivere, qui bene lateat. Idem tractat et retractat Thy. 446 sq., Phaedr. 483 sq. et 1123 sq., 
Agam. 57 sq.*) Singula si spectantur, haec fere comparari possunt: iucoustantem iluxamque esse 
fortunam Herc. Oet. 640 sq., Troad. 1, Med. 221 sq. 287; rusticam vitam praeferendam esse Herc. 
Oet. 644 sq. Phaedr. 482 sq.; Phaetontem superbis exemplo esse posse Herc. Oet 675 sq. Med. 
599 sq.; humilom vitam tutissimam esse Herc. Oet. 694 sq. Agam. 103 sq. (utroque loco eadem 
imago legitur navis tuta litora stringentis). 

De Joles cantico supra dictum est. Nuuc addendum est etiam in hoc carmine inveniri, 
quae numquam desierit Seneca omnibus locis infulcire: omuibus et rebus et hominibus maiorem 
esse, mori qui sciat Herc. Oet. 104 sq., Thy. 360 sq., Agam. 605 sq v Herc. fur. 426, Troad. 574; 
magna commoda magnis cladibus patere Herc. Oet. 170/1, Herc. fur. 325, Phaedr. 1123 sq., Oed. 
8 sq.; leviora fieri, quae aequo animo tuleris Her*. Oet. 225 sq. Med. 559.**) 

Chorus Herculis discessum sequens (Herc. Oet. 1518) in argumento versatur huic tragoediae 
loco ita proprio, ut loci cum ceteris fabulis communes vix potuerint inseri. Ncc tamen oblata 
occasione Seneca facere potuit, quin moneret reges ac superbos Herc. Oet. 1560 sq. cf. Thy. 607 sq. 
Herc. fur. 737 sq. 

Quoniam igitur de eis rebus diximus, quae ad universam tragoediam atque artem drauia- 
ticam spectant, sequitur, ut, quae singula viris doctis in Hercule Oetaeo minus placuerint, videamus. 
Ex quibus multa iam in transitu tetigimus, plura restant. 

Collegerunt enim ex Hercule Oetaeo locos, qui, cum ex ceteris Seuccae fabulis exscripti 
esse videantur, imitatoris manum prodant (Gustavus fiichter, de Seneca tragoediarum auctore. 
Bonnae. p. 30/1. Leo, 1. 1. p. 49 — 53). Ac Richter quidem iniquissime cum Herculis Oetaei 
auctore egit. Omnibus enim, quos proposuit, locis, si excipis Phaedr. 601 cum Herc. Oet. 485 
comparatum, verborum omnino nulla est nisi forte duorum similitudo. Qua re quantopere Richteri 
argumentum iufirmaretur, vidit Leo, qui plura illius excmpla neglegeret, nova sibi colligeuda esse 
putaret. Sed ne ipse quidem abstinuit, quin duobus verbis totorum locorum similitudinem offici 
putaret. Hinc est, quod Herc. Oet. 863 cum Phaedr. 1104, Herc. 1065 — 7 cuin Ocd. 410. Herc. 
fur. 611. Troad. 391, Herc. Oet. 1135 sq. cum Thy. 1011, Herc. Oet 1237 cum Herc. fur. 244, 
Herc. Oet. 1305 cum Oed. 1059, Herc. Oet. 1308 sq. cum Herc. fur. 78 sq., Herc. Oet 1679 sq. 
cum Herc. fur. 611 sq. et Troad. 188 composuit.***) Horum versuum similitudine de imitatione 
nihil probari in promptu est. Nam si quis alterius scriptoris locum in suum usum converterit, 
quis eam duo verba usu detrita exscripturum esse credet? Scd ut de imitatore cuiquam persuadeatur, 

*) Falso Grimmius (1. 1. 29): Leicht verschleiert scheint ein Vorwurf gegen Roms Herrschergeschlecht 
darin verborgen. Immo tit caveant ab hominibus privatae utilitati servientibus, reges monentur. 
**) Mire dictum est de lacero corpore 
v. 211: a 8i tumulum fata dedissent, 

quotiens, genitor, quaerendus eras. 
Sed similiter Theseus dilacerati filii membra sic alloquitur: Phaedr. 1273: en haec suprema dona genitoris 
cape, saepe efferendus. 

***) 1. 1. p. 51/2. 

aut plura verba inter utrosque locos communia esse debent aut insignis quaedam et uova raraque 
locutio. Immo rectius contenderit quispiam ipso eo, quod eadem verba in omnibus tragoediis 
saepe occurrant coniuncta, eiusdem scriptoris usum atque indolem dicendi cognosci. Restant igitur 
quinque versiculi, qui simul in Hercule Oetaeo et in alia Senecae fabula leguntur: Herc. Oet. 484 
= Phaedr. 601, Herc. Oet. 911 = Herc. fur. 642, Herc. Oot. 1680 = Herc. fur. 59., Herc. Oet. 
745 = Herc. fur. 1148. De quibus quid Leo ipse iudicaverit, dubito: qui cum tam similia ac 
fere paria uni eidemque auctori originem debere posse negaverit (p. 51), in fino huiusloci (p. 53) 
dicit: „nempe eius generis quaecumque adferri possunt, neminem cogunt, ut a diversis auctoribus 
locos intor se comparatos provenisse coucedat. u Nos vero haec habemus, quibus illa excusari 
possint. Primum notum est etiam magis elaboratos poetas, quibus alio loco usi erant, verbis nou 
dubitasse iterum uti. Deinde „Senecam et in reliquis fabulis semet ipsum exscribere solere u ipse 
Leo optimo iure monuit (1. 1. p. 49). Tum quod saepius solito in hac tragoedia accidisse hoc 
videtur, inde factum est, quod ceteris multo minus Hercules Oetaeus est elimata. Sed ei his 
motus versiculis imitatorem quis finxerit, satis modestum profecto finxerit, qui tot splendidissimis 
et magnificentissimis locis et sententiis usui patentibus elegerit sibi quinque versiculos simplicissimos 
et tenuissimos. 

Alia est locorum similitudo iu sententiis posita. Qua, nisi duritas quaedam aut obscuritas 
accedat locorum, imitatorem non posse coargui ipse Leo concessit (1. 1. 49). Hoc igitur spectandum 
erit in examinandis locis a Leone propositis. • 

Ac primum quidem Herc.Oet 1408 temptavit: abrupit scopulos Athos Centauros obiter ferens. 

At cur Athon simul cum Centauris ad carmen Orphei audiendum migrare minus apte 

dicatur aut quid duriusculi aut contorti huic loco inhaereat, non video. Immo in fabula a choro 

narrata immodica ista exsuperatio facilius fertur quam Herculis furentis loco (v. 968), ubiHer- 

cules, quamquam delirat, praesens gloriatur ,rapturum se esse dextra plena Centauris iuga 4 . 

Deinde offendit Leo in Herc. Oet. 1293: inter infernos lacus 

possessus atra nocte cum fato steti. 
- Negat enim ^possessus' de homine posse dici. Sed lege: 
Troad. 562: nate, quis te nunc locus, fortuna quae possedit? 

Accedit, quod meo quidem iudicio pulcherrime hoc verbum, quod de rebus solet usurpari, 
de persona hic usurpatur: augetur enim inde diracondicionis, in qua Hercules versatur, necessitas. 
Quod vero Herculis Oetaei locum improbavit, probavit Sili III, 423: „Hercules possessus Baccho", 
8cribamus: ,possessus atra Nocte 1 . Sili enim loco Bacchus per translationem pro vino est. 

Tertio loco miror Leonem Herc. Oet. 1347/8 proposuisse, quamvis incertae esset lectionis. 
In eis enim, quae praebet A, 

1347: ora quid flectis retro vultumque maerens, quis est, qui haereat? 

Neque tamen Etrusci verba ita improbaverim: „vultumque mergis". De veste enim cogi- 
tatur ac notissimum est veteres in summo dolore caput velare solitos esse. 

Expressa autem haec verba esse ad Herc. fur. 1173: cur meos Theseus fugit paterque 
vultus? ora cur condunt sua? quo quis argumento probabit? 

Herc. Oet. 1394: ,sparsus silebo 4 mihi quidem optime de eo dici posse videtur, quem Sinis 
iunctis arboribus dilacerat. Huius verbi usum Anuaeanum*) ex his cognosces: 
Med. 630: Thracios sparsus iacuit per agros (Orpheus). 

Troad. 344: Illo ex Achille, genere qui mundum suo sparsus per omne caelitum regnum tenet. 
„Spargendus u , quod Leo aptius putavit, valde improbaverim. Priusquam enim dilaceratus sit, 
dolori non cedere, quod facinus aut quae est fortitudo? 

*) cf. Ovid. Ib. 531/2 

Quinto locoLeo iniquissime cum poeta egit. Statuit enim post v. 1556 lacunam: quam cum 
apte explcre non potuisset, obscuritatem loci vituperavit. At inveniat potius, quae loco sufficiant. 
Quid enim, si post v. 1556 interciderunt, quae illi lumen afferrent? 

In Herc. Oet. 1560 — 3 Loo id reprehendit, quod Senecae proprium ac tamquam peculiare 
esse supra diximus (p. 21): reges enim monendi et adhortandi nullam solebat praetermittere 
occa8ionem. Quam quanto studio arripucrit, Herc. fur. 745 sq. exemplo esse possunt. Quid enim 
in descriptionc inferorum sibi vult adhortatio illa regum? Quam illic bene collocatam esse Leo 
quoque negavit. Herc. Oet. 1556 sq. autem aliquis est rerum contextus: inter inferorum iudices 
dehinc Hercules quoque erit; quanto igitur gravior erit post mortem crudelium regum et tyrannorum 
poena, praesertim cum illos potissimum ulcisci vivus solitus sit. 

Restat, ut de Herc. Oet. 1721 verba faciamus. Miramur enim acerbitatem, qua Hercules 
in Philoctetam, rogum accendere dubitantem invehitur, cum ceterum, ut recte monuit Leo, 
compositus sit et mansuetus. Sed nescio an hoc ex Sophocle fluxerit, apud quem Hercules filium 
primo recusantem acerbissime exsecratur (Trach. 1201 sq. 1204 sq. 1239 sq.). Ceterum optime 
decet virum fortissimum, qualem se praestitit in rogo Hercules, religionem et pietatem, quae 
commune habet quiddam cum ignavia, fortissime vituperare. Itaque quid duri huic loco inhaereat, 
non video. Nec minus iu Thy. 176 eadem illa animi violentia vituperari potest. Expulit enim 
fratrem Atreus et summis miseriis obiecit: quid igitur ignavum, inertem, enervem, quasi nil 
nocuerit, se compellat? Est autem hoc Senecae proprium, ut semper res augeat et fortissimis 
verbis utatur. 

His igitur in versibus duri quidquam aut inepti aut quo imitator coarguatur, invenire non 
possumus. Neque aliter de tertio, quod Leo statuit, imitationis genere iudicabimus, quo solidae 
fabularum partes, scenae, sermones, descriptiones exprimantur vel saltem respiciantur. Ut autem 
id, quod fusius Leo tractavit, exemplum examinemus (1. 1. p. 50/1), aptissime Alcmena — hoc 
enim negavit Leo — v. 1402 sq.*) et 1407 furorem instare dicit. Nimius enim dolor simillimus 
furori esse solet, quem notum est saepe ex dolore nasci. Accedit hoc: ignota est causa et natura 
mali, nulli adhuc malo Hercules succubuit nisi furori, nunc iterum succumbere videtur; quid igitur 
mirum, quod iterum in furorem Herculem incidisse Alcmena suspicatur? Idem famnli antea 
suspicati erant, cum morbus exoreretur 

Herc. Oet. 806: volgus antiquam putat rabiem 

redisse: tum fugam famuli petunt. 

Hacc autem ex Sophocle hausta sunt. Nam 
Trach. 784: rdv fxtv voaovvcoc;, rol d* diatreTtQayptvov. 
/,oidtig hoX/ja cavdgbg avciov uolelv. 
facile sic intellegi possunt, ut de animi morbo cogitetur. Ex corpore enim laborantem cur 
fugerent famuli? Denique ne id quidem spernendum est, quod Leo ipse adnotavit, ideo nostro 
loco Herculem furentem fingi, ut color ille magnificus Herc. Oet. 1407: „dolor iste furor est: Herculem 
solus domat u inseratur. Talia enim saepe sibi indulsisse Senocam notum est. Quomodo vero hic 
versus cum Herc. fur. 85: „nemoest nisiipse (par Herculi): bella iam secum gerat" comparari possit, 
equidem non intellego: illic enim furor, hic Hercules ipse sibi par esse dicitur. (Nam quod re 
vera furens in se Hercules ipse se vincit, si de rhetorico colore agitur, nihil valet.) Neccum Herc. 
fur. 99: „hoc hoc ininistro (Furore) noster utatur dolor" nostro loco ea est similitudo, qua de 
imitatione quidquam probetur. Facilius autem fieri potuisse videtur, ut ultro quis hunc colorem 

*) Si verba diligentius attendi9, 
v. 1402: sensum quoque excussit ille nimius impulsans dolor, 
nihil legitur nisi animo defectum esse Herculem. 

inveniret quam ut ex diversis duobus locis consueret Si autem concesseris hoc loco haud inepte 
do furoro cogitari, cetera, quae in v. 1402—7 Leoni offensioni sunt, leviora videbuntur. Si enim 
verba spectas, comparatorum locorum*) nulla est similitudo nisi contemnenda. At sententiae 
simillimae sunt. Sunt, sed in simili rerum condicione similia apud Senecam legi notum est. 
Accedit, quod omnia, quae legimus, aptissima huic loco sunt nec satis insignia, ut ex imitatione 
profecta esse putauda sint. — Porro Leo Herc. Oet. 1408: „cur deinde latebras aut fugam vaecors 
petam u cum Herc. fur. 1012: „quo misera pergis? quam fugam aut latebram petis?" comparavit utram 
sectatus similitudinem, verborum an sententiarum? At illa quaenam est, cum una locutione, 
quae est „fugam aut latebram petere", contineatur? An in eo similitudo posita est, quod utroque 
loco de fuga cogitatur? Sed praeclarum mihi videtur, quod Alcmena, Megarae calamitate docta, 
quae sibi Hercules furore sui impotens indulgere soleret, cum idem malum instare videatur, manibus 
furentis se subtrahere constituit. Quod autem fugae consilio mox revocato decere Alcmenam 
censet forti manu vel scelere mori, hacc est illa virtus animique fortitudo maior quam pro homine, 
qua apud Senecam non solum viri, sed etiam mulieres esse solent. Neque tamen, ut contendit 
Leo, occidendam se filio praebet: tautum non fugit. Herc. fur. 1029 et 1039 Amphitruo Herculi 
uxorom liberosque caedenti ipsum se offert: diversa igitur est utriusque loci actio. Deinde et 
Herc. Oet. 1412 sq. et Herc. fur. 1044 sq. aeger Hercules gravi somuo opprimitur: hoc enim solum 
inter eos locos, quos comparavit Leo, commune est. Hoc vero nostro loco ex Sophocle sumptum 
est, apud quem dormiens Hercules in scenam infertur (Trach. 978 sq.), neque ita esse non potest, 
ut scquens scena fiat, qua Hyllus frustra dehortante Alcmena patrem somno excitat.**) 

Extremis verbis (Herc. Oet. 1415—8) ad deos Alcmeua confugit petitque, ut excusso 
morbo Hercules convalescat: quo quid potest fieri aptius et pulchrius? Cur igitur haec ex choro 
Herculis furentis (1054 — 1137) excerpta esse putemus? In verbis quidem nulla est locorum 
similitudo ac si res spectantur, hic de corporis tantum morbo sermo est et precatur Alcmena: 

Herc. Oet. 1417: abeat excussus dolor corpusque vires reparet Herculeum suas, 
illic multo gravior est animi acgritudo oratque chorus: 

Herc. fur. 1080: nec torva prius pectora linquat (sopor) 
quam mens repetat pristina cursum. 

Itaque nescio an magis Alcmenae quam Amphrituoni sit, cur a somno auxilium speret 
(Herc. Oet. 1429. Herc. fur. 1051). Eandem spem in Trachiniis senex quamquam non apertis 
verbis significat (v. 974 sq.). Ex eodem fonte fluxit, quod expergefactus Hercules quaerit: 
Herc. Oet. 1432: Quid hoc? rigenti cernitur Trachin iugo 

aut inter astra positus evasi genus mortale tandem? 
cf. Trach. 984: 7coi yac i/w, 1 7cctQa rolai ($qotwv xeiiiat; 

Hoc multo facilius intellegetur quam illum locum deberi 

Herc. fur. 1138: quis hic locus, quae regio, quae mundi plaga? 

Denique Leoni displicuit, quod Herc. Oet. 1452/3 Megarae ab Hercule furente interfectae 
mentio fit. Sed quid facilius animum Horculis, cum Deianirae scelere iacere se putaret, tangere 
potuit quam Megarae memoria, quae ipsius scelere mortem quondam obierat aut quid magis erat 
in promptu quam utriusque uxoris comparatio? Hoc igitur ex imitatione Herculis furentis 
profectum esse vix cuiquam persuadebitur. 

*) Coinparavit Leo Herc. Oet. 1404/5 eum Herc. fur. 1053, Herc. Oet. 1405/6 cum Herc. fur. 953 et 
1022, Hcrc. Oet. 1406 cum Herc. fur. 1009. 

**) 1. 1. Leo pergit: „nunc cum choro locus fuerit u . Quem hic 6ignificet chorum, ne suspicari quidem 
possum. Num hoc loco chorum inserendum fuisse putat? At habemus chorum post centum versus, neque cur hoc 
potissimuro loco choro opus fuerit, video neque ita severe poetae praecipiendum esse censeo. 

Jam ceteros Herculis Oetaei locos, quibus auctorem reliquas fabulas vel respexisse vel 
expressisse Leo contendit, quamqam tetigit potius rem quam explicavit, examinemus. Verborum 
cnim inter Herc. Oet. 845 sq. et Oed. 1024 sq. nulla est similitudo. Sententiarum autem quae 
sit, demonstrabo. Jocasta enim dubitantem primo ac nolentem animum ad mortis consilium compellit 
(Oed. 1024—7), Deianira item breviter se cohortata mori constituit (Herc. Oet. 844 — 6). Simul 
causam, cur morieudum sit, illa addit, quod humana iura omnia miscuerit, haec, quod Hercule 
orbem privaverit (cf. Herc. Oet. 854/5. 871 sq.). IUa ne fulmine quidem ictam satis magnam 
poenam daturam se esse sperat (Oed. 1028 — 31); haec cum antea a Jove petierit, ut accrrimo 
se telo contereret et contunderet (Herc. Oet. 847 — 54), mox per deos mori non vult, cum coniugem 
Alcidae necem optare pudeat. Illa cum ferro mortem petere constituerit (Oed. 1027), statim 
filio se offert necandam, ut eodem ense cadat ac Laius (1032 — 5); tum, cum suis manibus 
rem conficiendam esse videat, qua corporis parte ferrum excipiat, dubitat. Deianira vero varia 
genera necis perlustrat nullo satis contenta ac primum Jovis fulmine, deinde sua manu, post saltu 
in praeceps dando, tum ense Herculeo, mox saxis ac facibus ab iratis populis iaciendis, denique 
fulminea Junone spargendo vitae finem facere cupit (Herc. Oet 845 — 84). Quid his locis commune 
est aut sinrile, nisi forte id dicis, quod utroque loco dubitatur de nece? Universo igitur locorum 
consilio ac dispositione simili, explicatione diversissima quid iudicemus? Imitatorem statuamus 
an eiusdem auctoris in universis rebus sibi constantis, singula ex proposito iucunde variantis 
manum atque ingenium cognoscamus? 

Inter Herc. Oet. 1377 sq. et Herc. fur. 1206 nihil esse commune video, nisi quod et hic 
et illic caeli in Herculem ruituri (Herc. Oet. 1385 sq. Herc. fur. 1204 sq.), Promethei tormentorum 
(Herc. Oet. 1377 sq. Herc. fur. 1206 sq.), Symplegadum (Herc. Oet. 1380 sq. Herc. fur. 1210 sq.) 
mentio fit. Haec autem non sufficere, ut de imitatione quidquam probetur, nemo negabit, prae- 
sertim cum universum consilium alterius loci plane ab altero abhorreat In Hercule Oetaeo enim 
cum hostumalioscorporis cruciatos saevissimos fortiter ac sine ulla flebili lamentatione toleraturum 
se esse Hercules pollicetur, praesenti malo parem se esse negat. In Hercule furente haec, quae 
nominavimus, ut iustam poenam non recusaturum se esse profitetur.*) 

Porro Phaedr. 812 — 9 cum Herc. Oet. 1652 sq. Leo iussit comparari. Illius loci haec 
est sententia: tanta est Hippolyti vis et habilitas, ut iaculum lougius mittat quam Cretes harun- 
dinem, sagittis vero semper vel de mediis nubibus praedam ferat. Herculis Oetaeo loco haec 
leguntur: arcus Herculei ea est vis et virtus, ut numquam vitet hostem, vel de media nube 
praedam aufcrat, ipse certum det iter telis. Sententiarum igitur cum nulla sit similitudo, verborum 
haec est: 

Phaedr. 817 (tela) nulla sine alite 

descendent, tepido viscere condita 

praedam de mediis nubibus afferent. 
Herc. Oet. 1653 si vel e medio voles 

auferre volucres nube, descendent aves 

et certa praedae tela de caelo fluent. 
Quae si imitatori deberi putas, elegantissimus profecto erat iste et qui ingeniosissime, quae 
invenit, variaret. — Phaedr. 380 — 2 et Herc. Oet. 1027—9 hoc habent commune, quod illic Jocasta, 

*) Ut doceam, quo nimia mentis acies possit deducere, aequo iure aliquis contenderit locum 
Herculis furentis 

1216 quin structum acervans nemore congesto aggerem 
cruore corpua impio sparsum cremoV 
respicere atque expressum esse ad Herculem Oetaeum. 

hio Hylius, quoquo se vertat, scelus se posse effugere negat: illa enim utrique filio, hic utrique 
parenti simul pietatem servare nequit. Rhetoris haec esse, non est, quod dicam, atque hae sunt 
illae similitudines, quibus unius eiusdemque scriptoris indolem et ingenium cognoscas. — Sed ut 
finem faciamus huius loci, Phaedr. 951 — 3 Theseus voto a Neptuno sibi concesso etiam inter pro- 
funda Tartara se pepercisse dicit: de pacta igitur fide agitur. Herc. Oet. 1293 sq. Hercules 
ncque in aliis et multis periculis, neque apud inferos suis se manibus fretum a dis 
auxilium petivisse gloriatur. Levissima igitur inter hos quoque locos est similitudo. Accedit, 
quod miraremur, si in enumerandis periculis Hercules durissimum, quod unquam subiit, 
omisisset. 

Proximum est, ut, quo iure Herculis Oetaei auctorem ineptire dicant, videamus. Hoc illud 
est argumentum, quo ne abutamur, vix satis cavere possumus. Etenim cum notissimum est 
grandia et magnifica facile solere abire in ridicula et stolida, tum difficillimum est constituere, 
quousque Seneca tumidus certe et efflatus progredi sibi visus sit. Quibus de causis magnopere 
timendum est, ne ex suo quisque ingenio et arbitrio alius alia iudicet. 

Primu8 de Herculis Oetaei virtute poetica plenius disputavit W. A. Swoboda. Qui tamen 
etiam iuvenit, quae laudaret. Laudavit enim chorum Joles et Oechalidum, in quo multa ad com- 
movendam misericordiam apta essent (1. 1. p. 336), laudavit chorum Herc. Oet. 584 sq. (p. 341), 
laudavit elegantem inventionem v. 1 479/80, cui loco toti laudem tribuit (p. 347), laudavit v. 1 572 sq., 
quibus versibus virtus Herculis humana maior gravissime et aptissime praedicaretur. Vituperavit 
autem haec. Herc. Oet. 80 sq. Herculem ridicula et stulta promittere (p. 335). Est sane profusa 
exsuperatio. Sed quem Alpheum et Peneum novo alveo avertisse et vallibus inter Abylam et 
Oalpen diremptis Oceanum intromisisse mythus tradidit, eundem mirabimur apud Senecam Histro 
et Tanai novas vias se daturum, Isthmum se perfossurum, Siciliam cum Italia iuncturum se esse 
promittere? Novi enim et inauditi nostro loco nihil inventum est; variavit et, ut semper solet, 
auxit Seneca, quae reppererat ab Hercule facta esse. — Herc. Oet. 208 — 10 et 346 sq. immania 
et vix ferenda nobis ante oculos poni (p. 338 et 339). Haec qui horret, Thyestae legat cum 
v. 720—43 tum v. 755 — 75, legat Phaedrae v. 1256—70: eiusdem scriptoris atrocitatem agnoscet. — 
Herc. Oet. 775 sq.: descriptionem Euboeae et sacrificii ad rem propositam non pertinere (p. 343). 
Sed cum antea tum post uberrimam Smithii (de arte rhetorica in L. A. Senecae tragoediis per- 
spicua. Lips. 1885) dissertationem scimus, quantopere Seneca descriptioues adamaverit. Quibus 
ut locus fieret, ne rerum quidem et personarum iustas rationes neglegere dubitavit. Cuius rei 
ubique exempla invenies. Lege Oed. 530 — 618, ubi Creo, cum invitus loquatur et adstet rex 
morae impatiens, tamen nonaginta versibus* commode primum locum, tum sacrum ipsum depingit, 
vel Herc. fur. 662 — 759, quae inferorum descriptio cum universo fabulae consilio minime cohaeret, 
vel Phaedr. 1 — 80, de quo loco supra dictum est. — De Herculis Oetaei choro 1031 sq. supra 
egimus (p. 20). — Herc. Oet. 907 sq. ab Herc. fur. 1341 sq., cum hic Atheuis, illic Cinyphio 
fonte Hercules Megarae et liberorum caedem expiasse feratur, ita dissentire, ut unus utriusque 
fabulae auctor statui non possit (p. 343). Sed singularum rerum quam neglegens fuerit Seneca, 
Herc. fur. 477/8 docemur, „ubi Euryti eversi domus" commemoratur, cum tamen extremum atque 
ultimum neque multo ante Hcrculis mortem factum esse hoc facinus et omnium auctorum consensu 
constiterit nec per ordinem rerum et eventum aliter fieri licuerit. Accedit quod etiam aliis locis 
Senecam secum pugnare videmus. Si enim Herc. lur. 818—21 cum Phaedr. 847 — 9 comparaveris, 
illic Theseus iuvit Herculem Cerberum domantem, hic vix potuit sequi. Maior est etiam et 
quam multo magis mireris, discrepantia, quod Joacastam, quam Oed. 1040 sq. manum sibi ipsani 
inferre iussit, Phoen. 363 sq. superstitem fecit. — In Herc. Oet. 1235 sq. quae molesta aut imino- 
desta Swobodae visa sint (p. 345), invenire non possum. Rectissime enim Hercules in summa 
virium infirmitate et defectione dubitat, num eisdem viribus praeclaras illas, quas gessit, res 

gesserit. Quod ut crcdamus, Sophoclis auctoritate adducimur, ex quo locum illum fluxisse 
apertum est (cf. Trach. 1089 sq.). — Ad v. 1741 sq. Swoboda indignatus quaerit: ist diese Unnnatur 
wohl Heroismus (p. 348)? Egrediuntur haec certe naturam et patientiam humanam, sed aptissima 
sunt ad describendam Herculis virtutem Stoici more corporis dolores et mortem contemnentis. 
Quo loco fortasse in mentem venerit alicui Muci Scaevolae, quem rerum scriptores brachium igne 
cremavisse tradiderunt. Verba, quae sunt ,gerit aliquid ardens 4 , quantopere ex intima mente et 
cogitatione Senecae dicta sint, supra adnotavimus (p. 18 adti.). — Restat unum, in quo Swoboda 
offendit, quod, cum v. 1500 Herculea dubitet, num sit Jovis filius, fundatnentum, quo tota fabula, 
nitatur, evertatur (p. 347). Similis est rerum condicio in Troad. 371 sq. Chorus enim, postquam 
Talthybius vix rettulit apparuisse multis testibus Herculis umbram, de animorum immortalitate 
stulte atque impie (sic Gronovius) dubitare coepit. Quo nescio quid magis totum illius fabulae 
fundamentum deleret, illud si iure contendisset Swoboda. Sed et Troades optime stare potest et 
Hercules Oetaeus. Cum enim humanum sit id credere nolle, quod noceat, suo iure chorus 
Troadum negata animorum immortalitate excusationem hostibus eripere studet, quam illi sibi ex 
im8su Achillis ab inferis reducis facti paraverant. Sed negent licet Troades calamitate iniquae 
mortuorum res ad viventes pertinere, apptftuit tamen Achilles neque factum hoc dubitatione 
illarum fit infectum neque fabula non potest procedere. Eadem est Herculis Oetaei ratio. Ingenti 
enim dolore aut calamitate sacpe efficitur, ut fortissimi quoque viri de se desperent. Quod quam- 
quam illo loco Herculi accidit, tamen uon facit, ut Amphitruonis ille neque Jovis sit filius. Sed 
est Jupiter Herculis pater, qui in caelum cum attollet, quamquam aliquando de patre suo dubitavit. 
Goebelius (quaestiones Horatianae pars U in Muetzell, Zeitschrift fur das Gymnasialweseu 
XVI. p. 738 sq.) Herc. Oet. 1036—1100 a reliquae tragoediae auctore abiudicavit. Quem cum 
Leo (1. 1. p. 53) adiutorem sibi advocaverit, videamus nunc, quae Goebelio in hoc loco displicuerint. 
Ac primum quidem vituperavit (p. 739), quod haec chori pars (1036 — 1100) nequamquam ex 
antecedentibus per verba „illius stetit ad modos" penderent. Sed quoniam descriptionum Senecam 
avidissimum fuisse scimus, quarum sicubi in choro est excusatio, sufficiebat Orphei nominis mentio, 
ut decriptio insereretur, quae cur non apte per pronomen demontrativum ad vocem Orphei annec- 
tatur, non video. Deinde quod v. 1093 sententia versuum 1033 sq. foede iterari dicit, no hoc quidem 
viro docto concedi potest. Cum enim digressione facta ad rem propositam redeundum esset, optime 
hoc factum est iterata illa sententia, a qua poeta erat profectus. Ac mirum quam rotunde 
concluditur sententiarum ambitus. Nam: „omnia, inquit, vicit vis cantus, vicit feras, montes> 
flumina, inferos. Mortem vero, cui amatam coniugem erepturus erat, non vicit, sed in medio 
triumpho sensit invictam fati necessitatem. Tum fiebili cantu solamina quaerens haec cecinit 
Getis e. q. s. u Qui sequntur versus, qui quin misore corrupti sint, nemine erit dubium, nunc 
cum de auctore fabulae agatur, respici non possunt. Iniuria autem Goebelius de poetica huius 
loci virtute dctraxit. Quis enim vituperaverit poetam, quod, ut cantus vim mirabilem praedicaret, 
naturae leges illa superari dixit? Hoc enim est, quod longinquissimas terras vatem audientes, 
fiuvios stantes, montes properantes, feras familiariter ad homines adeuntes, animalia et carentia 
anima alia iuxta alia, ut audirent, sidentia fecerit. Hoc est, quod ferae cum latebris ipsis, cum 
silvis volucres adsint, serpentes vero et Dryades, quippe quae raro latebras ant quercus relinquere 
soleant, relinquant eas. Nec tamen nimis premi velim, quod haec sine domiciliis, illa cum eis 
accurrunt. Fortuita haec sunt neque legenti cuiquam nisi ad vituperandum promptiori offensioni 
suut. Porro reprehendit Goebolius, quod, dum Hebrus carmine detentus moratur, defecisse eum 
putant Bistones; totum enim fiumen stare debere a fonte usque ad ostia. Quae tandem hae sunt 
argutiae! At si rem ita tractare placet, stare debent, quae prope poetam fiuxerunt, undae et, 
cum longinquiores defluant, fit, ut aliquamdiu flumen ex inferiore parte deficiat. Bistones igttur, 
quamquam ita sunt remoti, ut audire nequeant, tamen ipsi quoque sentiunt vatem intermittente 

4* 

suo fluniine. Aliud est, quod miserrinium in modum v. 1087 sq. ab Ovidii descriptione (Met. 10, 
55 sq.) discrepare Goebelius (1. 1. p. 740) dicit. Sed hoc non est, cur hunc locum deleamus. Hac 
enim lege omnes loci deleantur necesse est, quibus similia alter dissimiliter ab altero tractavit: 
seraper enim potior est Ovidius. Sed eo minus Goebelius 

Herc. Oet. 1089: qu&e nata est iterum, perit 
vituperare debuit — dicit autem: „nata iterum non erat, nec perit, sed relabitur" — nam Ovidius 
ipse quoque Met. 10, 60: „iamque iterum moriens." — Ad Herc. Oet. 1092 Goebelius adnotavit 
ad Getas Rhodopen nihil pertinere. Sed Getas inter Thraces veteres solebant numerare neque 
nimis exigue et subtiliter ad calculos rem vocandam esse censeo. Quod autem huic narrationi 
Herc. fur. 569 — 90 et Med. 625 sq similes esse vir doctus dixit, hoc argumento rectius pro Seneca 
auctore pugnari quam contra eum supra diximus. 

Alterum locum temptavit Goebelius Herc. Oet. 156 sq. (1. 1. p. 743/4). Putat enim v. 163 
— 72 eiciendos esse, primum quod versus, quibus Jole chorum excipit (inde a v. 173), aptissime 
respondeant v. 162. Sed primum quidem levissimum hoc est argumentum, quod vel aptius aliquid 
inveniri potest. Deinde numquid minus apti sunt Joles versus, si antecedunt v. 163 — 72? Ciftn 
enim patriae excidium chorus luxerit, nonne apte Jole: „vos patriam et communes omnium cala- 
mitatGS plangite, me meorum intemecio meaque servitus iubet lamentari? u Nec gravius est alterum, 
quod protulit Goebelius, argumentum: v. 163 — 72 pugnare contra lugeutium naturam, cum con- 
sentaneum sit, postquam patriam urbem ab Hercule captam esse atque cversam pronuntiaverunt, 
conticescere eas ac luctui se tradere. At hoc sic onsentaueum est, omnino mutae necesse est in scenam 
prodeant neque ullum verbum faciant et silentio doloris magnitudinem demonstrent: ac pulcherrimum 
hoc est et Sophoclis auctoritate probatum. Quoniam vero Senecae placuit verbis illas effundere 
dolores, singula, quae dicantur, poetae praecipi non possunt. Ac si nihil dici per Goebelium licet 
nisi captam esse patriam, multos et alios eosque praeclarissimos huius chori locos delcre debemus. 
„At ineptias, inquit, proferunt." Num inepte dicunt Oechalides invictum Herculem nec cuiquam 
comparabilem tantamque suam esse cladem, ut iam nihil possit addi? — Denique Goebelius v. 159 
—61 delevit, quod Parthorum mcntio simul contra temporum regionumque rationem peccaret. 
Sed in qua tandem ex omnibus his tragoediis Parthi, ut ipse dicit, decantati non pugnant contra 
temporum regionumque rationem? Num melius commemorantur Thy. 384. 462. 603, Oed. 119, 
Med. 710, Phoen.428, Phaedr. 816? Quid, quod in quaque fere pagina occurrunt nomina gentium 
ac regionum heroum temporibus prorsus ignotarum? 

Iam Leonem audiamus. Qui primum, quem impugnaret, locum elegit sibi Herc. Oet. 842 sq. 
(1. 1. p. 53 sq.). „Si superi, inquit, Herculem reposcunt, non est Deianirae scelus, quo occidit. u 
Sed timeo, ne doctum virum fugerit, qua tandem in re summa huius loci et Deianirae cum Hyllo 
disputationis posita esset. Neque enim negat illa fati culpa se in scelus incidisse: att^men poena 
sibi digna esse videtur. Ita enim solebant veteres iudicare, qui ex fato et deorum numine nullam 
putabant sceleris esse excusationem, cuius opinionis Oedipodis et Aiacis fabulae certissima sunt 
exempla. Ita nimirum etiam Seneca iudicavit, cf. Herc. fur. 1238. Phoen. 452 sq. 538 sq. 554 sq. 
Ita Deianira: 

Herc. Oet. 887: Quicunque fato ignoscit et parcit sibi 
errare meruit: morte damnari placet. 

890: Mors innocentes sola deceptos facit. 

901. Hyllus: fata quis damnat sua? 

Dei. Quicunque fata iniqua sortitus fuit. 
Contra Hyllus matri obloquens: 

886: haut est nocens, quicunque non sponte est nocens. 

983: ignosce fatis: crror a culpa vacat. 

Deinde Lco offendit in Horc. Oet. 844. Est profecto argutc dictum: „Hercules orbi red- 
dendus est, quod cum perficere non possis, redde, quod poteris: poenam. u Sed taliaaSeneca non 
aliena esse ipseLeo ostendit, qui cons. Helv. 10, 3 laudaret: „nec piget a Parthis, a quibus non- 
dum poenas repetiimus, aves petere." Simillimum estAg. 987: fratrem reddat aut animam statim. 
Idem inepte interrogari putat Herc. Oet. 867: eligere nescis, anime, cui telo incubes?, 
cum antea et ferro mortem sibi parare dubitaverit et a rupe praecipitare se constituerit, ut 
multiplici morte periret. Sed telum non est ferrum, sed, ut v. 859/60: 

quidquid ad mortem trahit, telum est abunde 
docemur, omne mortis genus significat. Itaque sententia v. 867 baec est: eligere nescis, quo potis- 
simum mortis genere utaris. Quod autem versum 

Herc Oet. 866: levis una mors est — levis? at extendi potest 
expressum esse dicit ex 

Oed. 948 quod saepe fieri non potost, fiat diu, 
dc altera versus parte concedi potest, quamquam satis commode verba variata esse nemo negabit. 
Altera vero pars ex Horatio sumpta est, cf. od. IU, 27, 37: levis una mors est. 

Porro Deianiram ad ferrum bis electum bisque improbatum ad extremum (v. 868) revolvi, 
non est, quod apud Senecam miremur. Nam Thy. 316 Atreus liberos insidiarum patruo struen- 
darum conscios facere constituit, revocat hoc consilium v. 321, iterum capit 324 sq , denique iterum 
revocat 330 sq. De ense autem Herculis, quem Herc. Oet. 869/70 fingi Leo indigne fert, non 
tantum hoc loco, sed etiam Herc. fur. 1229 mentionem fieri supra diximus. Nec, hoc si non esset, 
dedeceret Senecam Vergili locum, quem Leo laudavit (Aen. 4, 494), imitatum esse. — In Herc. 
Oet. 922 sq. suo iurc haesit Leo. Sed coniectura sanandum esse censeo. Quid enim, si legamus: 
Herc. Oet. 922: frustra tenetur ille, qui statuit mori. 

924: vixit satis quicumque cum Alcide occidit. 
923: proinde lucem fugere decretum est mihi. 
Ita enim ordinati versus offensione vacant. Sed si quis melius potest proferre, proferat. — 
Item Leoni concedimus in Herc. Oet. 1272: durior saxo horrido 

et chalybe voltus et vaga Symplegade 
rictus meos infregit et lacrimam expulit 
putidum sensum inesse. Sed huic quoque loco facili coniectura subveniri posse puto. Scribamus enim: 

durius saxo horrido 

et chalybe volnus et vaga Symplegade 

rictus meos infregit et lacrimam expulit. 

„Volnus" de morbo, quo Hercules consumitur cum perse facile dici posse intellegitur tum 

supra dicitur (v. 1250). — In Herc. Oet 1302 sq. nimia severitate Leo usus est. Erravit enim in 

eo, quod subaudiendum esse censuit: „iam cognovi te verum patrem nou esse u . Dicit autem Hercules 

haec: Caelo peperci, quia Jovem patrem putavi. Nunc patrem decet, si crudelis est, crudelitatem 

explere filio non solum afflicto, sed necato; si misericors, misericordia motum finem facere dolorum 

morte. — De Herc. Oet. 1473 sq supra disputavimns (p. 19 sq.). — Ad extremum Leo Herc. Oet. 

1595 sq. impugnavit. „Mundus, inquit, sonuit: inde coniecturas capit chorus; at ut conicere possit 

manes trepidare Cerberoque aufugientc tumultum exoriri, fragorem imo de fundo audisse debet. u 

Hoc iure contenderet vir doctus, si „mundus u tantum essct ^caelum 1 '; sed est „rerum universitas, 

caelum, mare, terra". Quae cum simul strepere videantur, ut unde potissimum sonus proficiscatur, 

distingui non possit, varias illas chorus capit coniecturas. 

De metrica arte in Hercule Oetaeo perspicua non habeo, quod dicam. In metricis enim 
rebus Herculem Oetaeum cum reliquis fabulis plane consentire omnes concesserunt, Leo, Schmidtius, 
Mueller, Richter (1. 1.). 

Restat igitur unum, in quo huius generis disputationum cardinem solent ponere, ut, 
orationis quod sit in Hercule Oetaeo genus, quaeramus. Unde tamen nos minorem percipiemus 
fructum, cum neque in copia neque in usu vocabulorum Seneca tragicus ab optimis poetis, quorum 
erat imitator, recesserit, ut vix quidquam eius proprium fuisse dici possit. Videamus autem, quae 
viris doctis in Herculis Oetaei oratione minus placuerint 

Ac primum quidem molestissimas eiusdem vocis repetitiones vituperaverunt (D. Heinsius, 
ed. Scriv. 347, Goobel. 1. 1. p. 740, Birt., mus. Rhen. 34, p. 533, Leo 1. 1. p. 57). Sed huius generis 
quaecunque viri docti collegerunt, nihil facere contra Senecam auctorem Herculis Oetaei nemo 
negabit, qui ceterarum tragoediarum usum ac rationem examinaverit. In Phaedra enim haec 
leguntur: immitis 226. 231. mitis 245. immitis 273. miti 274. — ferar 403. ferat 415. ferant 418. 
ferat 422 (semper in fine versus) — impudicos 704. impudicum 707. pudor 712. pudicam 728. 
impudicam 735. — coma 754. comas 757. comae 769 (semper in fine v.) — forma 761. 773. for- 
monsi 772. forma 778. formonsos 781 (forma 820. 822. deformis 823) — morti 855. moritur 856. 
861. mortem871. mori 871. mors, mors 878. morte 879. mors 881 — generis 900. 905. genus 907. 
degener 908. genus 911. generis 914 — partes 1258. pars 1261. pars, pars 1267. partes 1278 — 
genitor 1256. 1264. 1273. - Elegi ex Thyeste: domus 3. 22. 33. 46. 53. 101. 104. 123. 190. 224. 
230. 240. 249. 263. 272 — manus 494. 518. 522. 532, ex Medea: perfectum 986. facinus 987. 
facti 989. feci 990. 991. facti 993. facinus 999 — manus 680. 678 701. 719. 749. — dedit 756. 
776. 801. 811. 823. 824. 841 — manus 952. 969. 977. 987. 1009 — dolor 907. 914. 944. 951 — 
ira 916. 927. 938. 943. 953. 

Multapossunt addi: sed quid plura? Haec qui perlegerit, facile concedet variandi sermonis 
haud ita studiosum fuisse Senecam. Ac crebras has repetitiones neglegentioris esse non negaverim. 
Quod vero plerumque vitium est, interdum solet virtus esse. Iniuria enim Birtius (1. 1. p. 535) 
poetae vitio dat, quod novies brevibus intervallis interpositis Jole captiva, paelex, famula 
appellatur (Herc. Oet. 278. 287. 290. 293. 304. 334. 347. 354. 391). Quod quam fortiter 
proposito inserviat, neminem fugere potest. Neque enim satiari aut expleri posse videtur 
Deianira eo nomine, quo et ipsius dignitas et inimicae vilitas exprimatur. Idem pertinet ad 
Herc. Oet. 1031—90, ubi septies canendi verbum legi Leo aegre tulit. Cum enim totus ille 
chorus de cantu Orphei agat, res ipsa et argumentum crebriorem illius vocis usum non solum 
excusare, sed etiam postulare videtur. 

Aliam neglegentiam Leo in construendis sive pronuntiandis sententiis deprehendisse sibi 
visus est. Male enim constructos esse putat v. 1854 sq. 

cessate matres, pertinax si quas dolor 
adhuc iubet lugere, quas luctus gravis in saxa vertit. 
Sed plane eadem est constructio Phaedr. 285 sq.: 

quaeque nascentem videt ora solem, 
quaeque acLHesperias iacet ora metas, 
si qua ferventi subiecta cancro, 
si qua Parrhasiae glacialis ursae 
semper errantes patitur colonos, 
novit hos aestus. 
Item Thy. 122 sq., Troad. 181 sq., Med. 625 sq. enuntiata relativa procedente oratione 
in coniunctionalia abeunt. Liberioris autem constructionis haec sunt exempla: 
Oed. 332: quid istud est, quod esse prolatum volunt 
iterumque nolunt et truces iras tegunt? 
Thy. 655: obscura nutat silva, quam supra eminens 

despectat alte quercus et vincit nemus. — 

Iu Herc. Oet. 1511: ,Alciden suum dici esse voluit 4 abuudare ,esse ( dicit Leo. Sed aeque 
bene dicere possumus: ,Hercules Junonis dicitur esse 4 atque „H. Junonis dicitur. u Eodem 
iure Leo haerere potuit iu Herc. Oet. 1506: Juppiter credi meus pater esse gaudet. Sed adiecto 
„esse u verba fortiora mihi videntur et quae maiorem fiduciam prae se ferant. — 

In Herc. Oet. 975: teque languenti manu non audit arcus 
mihi quidem nihil offensioni est. Quidenim est vitiosi in his: „te, cum languenti sis mauu neque 
verbis tuis vim possis adicere, non audit vel tibi non oboedit arcus?" — Nec minus miror, quid in 
Herc. Oet. 1925: et Ceutauris Thessala motis 
ferit attonitos ungula manes 
Leo offenderit. An ideo Thessala ungula manus ferire vitiose dicatur, quod manes umbrae nec 
corpora sunt? At vix serio puto quemquam ita cum poeta acturum esse. — 

Herc. Oet. 1604: „quem tulit Poeans u excusare me non posse fateor: nisi de matre 
verbum, quod est ferre, usurpatum nusquam inveni. Nec quomodo coniectura locus sanari 
possit, video. 

De copia verborum quae dicenda erant, satis plene dicta sunt et a B. Schmidtio (zur 
romischen Tragodie, mus. Rhen. 1861, p. 589 aduot.) et a L. Muellero (Jahn. ann. 89, 
1864, p. 412). 

Sequitur, ut de usu vocabulorum verba faciamus. Atque examinaturi, quae doctis 
viris dubitationes moverint, nostro certe iure eapraeteribimus, quae locis nituntur aut manuscriptorum 
dis3ensione dubiis aut probabili coniectura iam pridem sanatis. 

„ictu8 u maledicipro emissione iaculi (Herc. Oet. 161) D. Heinsius (1. 1. p. 344) contendit. 
Sed lege Caes. bell. Gall. 1, 25: „scuta uno ictu pilorum transfixa". Liv. 34, 14: „non caecis 
ictibus procul ex improviso vulnerabantur". Idem num pro „planctus u poni possit, dubitat 
(Herc. Oet. 1902). Confer autem Herc. fur. 1112 sq.: 

non sunt ictu ferienda levi, 
uno planctu tria regna sonent. 

Quod „genus" compluriens pro „genere humano" ponitur, singulare esse concedimus(Herc. 
Oet. 63. 760. 1810. 1862). cf. D. Heinsius p. 345/6. Richter p. 26. Leo p. 61. Birt p. 516. — 
Porro „colus" in Hercule Oetaeo constanter quartam, quae dicitur, declinationem sequitur (219. 
373. 564. 669. 769. 1085. 1098. 1180), item Oed. 984. Obstat novem his locis unus Herc. fur. 
559, ubi „colos u legitur. (cf. Richter p. 26). Notum est autem utramque declinationem substantivum 
„colus u pati solere. Si vero per Richterum Senecae ea, qua ceteri usi sunt, licentia non licet uti, 
Herc. fur. 559 mutandus est, non novem illi loci. — In eo, quod „colus u pro „lana u (Herc. Oet. 
669) et „nodus u pro „clava u (v. 1662) ponitur, nihil invenio a Seneca alieni. Notissimae enim 
sunt atque omnibus poetis usitatissimae hoc genus translationes. cf. Richter p. 26. — 

Birtius (1. 1. 537/8) in plurali „populi u haesit: solere enim Senecam singulari huius 
vocis uti. Sed nemini pluraiis numerus offensioni erit Herc. Oet. 607/8. 613. 672, quibus locis de 
rege multis populis imperante sermo est, aut Herc. Oet. 855. 1018. 1 .535. 1586. 1605. 1917. 
1993, ubi de totius orbis terrarum populis certe pluribus cogitandum est, aut 1818: „Hebri 
populos u . Restant igitur 1536 et 1811. Quorum prior locus dubius est, cum in A legatur: 
„Arcadum — populi vetusti". Sed sit genuina Etrusci lectio („Arcadum — populis vetustis 44 ), 
cum constat Arcades in multas res publicas divisas fuisse semper inter se discordes, tum ne verum 
quidem est pluralem „populi u singularis loco Senecam non adhibuisse. Sive enim per synecdochen 
sive exaggerandae sententiae causa pluralis legitur Troad. 772, Thy. 648, Ag. 602, Med. 58. — 

„Immemor u Herc. Oet. 1085 Goebelio (p. 740) obscurius visum est, cum non additum 
esset, cuius rei Opheus fuisset immemor. Sed et hoc facillime suppletur — condicionis nimirum 

a Plutone datae oblitus erat — et aliis locis hoc adiectivum absolute usurpatur, o. g. Verg. Aen. 
2, 244, ubi nescio an difficilius, quac sit illius yis, intellegitur. 

„Ambobus" Herc. Oet. 822 pro „utrobique u dici aegre fert D. Heinsius (p. 344) et Richter 
(p. 25/6). Sed est potius pro „duobus locis u positum. Cum enim haud dubie N. Heinsius (advers. 
p. 404) recte emendaverit: „unus ambobus iacet", habemus hic exemplum Annaeani ingenii: 
captat enim rhetoricam numerorum anthithesin. cf. Herc. Oet. 322: una quot poenas dabis. Med. 
421/2: liberis unus dies datus est duobus. Oed. 937: uno omnia pensabis ictu? Ag. 837: geminosque 
fratros pectore ex uno tria monstra natos. — 

Genetivus pronominis persoualis in Hercule Oetaeo passim pro pronomine possessivo positus 
Birtio (p. 516) displicuit. De eadem re Leo (p. 64/5) cum largius disputaret, iniustissime cum 
poeta egit. Undique enim arripuit exempla et sive in A sive in E genetivum pronominis personalis 
invenit, hunc vel illum codicem secutus est. Ut autem singulos locos examinemus, Herc. Oet. 557 
duplicem habemus lectionem: E „perbibat formam mei u , A (ut ipse Leo concedit) minus dure 
„flammas mei u . Primum igitur cur Etrusci lectionem praetulerit Leo, nescio. Commeudatur 
enim altera lectio et ipso eo, quod minus dura est, et quod ad verbum perbibendi „flammas" 
magis convcnire videtur. Deinde scimus genetivo pronominis personalis personam gravius premi 
quam prouomine possessivo. Eo vero tota illius loci sententia spectat, ut Jole et Deianira inter 
se opponantur. Denique Leo ipse rhetorum esse docuit genetivo pronominis personalis uti allatis 
Sen. contr. 2, 2, 9 et exc. 3, 7. Notum est autem, quam prope ad rhetorum usum Sencca soleat 
accedere. Hinc satis praesidii parari puto et verbis „flammas mei u et Herc. Oet. 1217: „dextra 
tui u : huius enim loci ipsius quoque ea vis est, ut persona urgeatur. Porro v. 954 A „tuam u , 
v. 1242 E „mea", v. 949 E „tibi", v. 1502 A „mihi u pro genetivis pron. pers. praebet. Leo si 
sibi constare voluit, semper E debuit sequi: nulla vero est critica ratio neglecta, quam ipse 
statueris, codicum aestimationc semper id eligere, quod forte proposito faverit Nos autem, quibus 
minime persuasum est recensionem A nullius momenti esse, pari utrique codici auctoritate 
vindicata ex alterutro recipiemus, quod cuique loco aptissimum aut auctore dignissimum videbitur. 
Neque igitur dubitamus illas, quas supra diximus, lectiones in textu ponere. — De verbis (Herc. 
Oet. 1966): „quidquid in nobis tui e. q. s." supra diximus (p. 9 adn.). — „Quotus u saepius apud 
Senecam legitur, quam Birtio (p. 533) visum est. Qui cum Herc. fur. 1191 et Oed. 67 afferret, 
praetermisit Herc. fur. 383, Med. 896, Ag. 22. Quod autem numero aliquanto crebrius iu Hercule 
Oetaeo invenitur (51. 95/6. 164. 640), non est, in quo haereamus. — , Aliquis" pro „quidam a 
(Herc. Oet. 1850. cf. Richter p. 25) valde ex Senecae more dictum esse vidit Leo (p. 66). Cuius 
rei in his tragoediis haec sunt exempla: Troad. 266 aliquando = quondam. Phoen. 249: 
aliquis = quidam (paulo ante legitur „quosdam" v. 247). Phaedr. 659: pars aliqua = pars 
quaedam. 

In „vetare Solem" (Herc. Oet. 150) et „vetare Phoebum u (Herc. Oet. 1624) D. Heinsius 
(p. 345) vituperavit, quod „vetare" pro „arcere" positum esset. Similis est huius verbi usus Stat. 
Theb. 12, 558: „quos vetat igne Creon u , quo loco „vetare u etiam constructionem verborum arcendi 
recepit. — Idem (ibid. cf. Richter p. 25. Leo p. 62) „quiescere u verbum agens esse posse uegavit 
(Herc. Oet. 1586). Sed analogia constructum est verborum, quae sunt „silere, tacere, sonare u , 
saepe cum accusativo coniunctorum. Praeterea recepit „quiescere u accusativum et apud Plautum 
et apud Statium. — „Edissere u (Herc. Oet. 1617) in suspicionem vocari non potest (Richter p. 29), 
cum etiam Oed. 787 et Agam. 966 legatur. — Miror, quod Birtius (p. 534) „vitam reddere" (Herc. 
Oet. 117) num pro „mori u dici possit, dubitat. Quod ita usitatum est, ut exempla afferre verear, 
ne nugarum reus fiam. Si vero a Seneca alienum esse illud putavit, legat Oed. 270: summum 
diem reddat, Agam 987: fratrem reddat aut animam statim. — Idem qua est doctrina, defectus 
est, cum „fuit" (Herc. Oet. 105 = „esse desiit") intellegere se negaret (p. 534). Cui enim hic 

non in nientem. venerit Vergili (Aen. 2, 325): „fuimus Troes, fuit Ilium"? — Porro Birtius (p. 535) 
optimam nobis praebet occasionem pro Seneca pugnandi. Verba enim v. 290: „coniunx Herculis 
timentis" ad intellegendum illi ita non aperta esse videntur, ut exclamet: „Herkules ein furchtsamer 
Gattel" Novum hercle hoc esset et necopinatum, si quando diceretur. Nec tamen dicitur, cum 
apud Senecam ac nescio an apud neminem alium „timere" idem sonet atque „pugnare". cf. 

Herc. fur. 44: nempe pro telis gerit, 

quae timuit et quae fudit. 
454: Lyc. Num monstra saeva Phoebus aut timuit feras? 
Amph. Primus sagittas imbuit Phoebi draco. 

Troad; 318: At non timebat tunc tuus, fateor, parens, 
interque caedes Graeciae atque ustas rates 
segnis iacebat belli et armorum immemor. 
ln Herc. Oet. 887: „fato ignoscere" (cf. 983) haesit Richter (p. 26), quamquam non video, 
quid ei offensioni fuerit. Similia sunt, quae leguntur Herc. Oet. 901: „fata quisdamnat sua?" et 1426: 
„parcam fatis." Cum enim culpa in fato esse concedatur, idom et damnatur et absolvitur. cf. 

Herc. Oet. 906: ter parricida factus ignovit tamen sibi, non furori. 

Particularum usum, si de auctore quaeritur, magni esse momenti nemo est, qui neget. 
Quo tamen argumento Richter (p. 24 sq.) ita usus est, ut tota eius argumentandi ratio plane falsa 
mihi videatur essc. Inde enim, quod particula quaedam in ceteris fabulis legitur, desideratur in 
Hercule Oetaeo, de auctore quidquam posse colligi nego. Neque enim omnia, quibus uti solebat, 
verba in omnibus operibus auctorem adhibuisse necesse est Itaque nihil probatur eo, quod „etiam" 
in Hercule Oetaeo non legi Richter (p. 24) dixit. Vidit hoc B. Schmidtius (observ. crit. in 
L. A. Senecae trag. Jenae 1865. p. 15/6), cui eo facilius assentiemur, si, quae sint apud Sonecam 
addendi particulae, viderimus. Legimus enim „et" in Thy. sexies, in Herc. fur. sexies, in Troad. 
quater, in Phoen. novies, in Med. duodecies, in Phaedr. bis, in Oed. sexies, in Agam. sexies, 
m Herc. Oet. quater decies. „Quoque" iu Thy. septies, in Herc. fur. novies, in Troad. sexies, 
in Phoen. duodecies, in Med. octies, in Phaedr. quater, in Oed. semel, in Agam. semel, in Herc. 
Oet. septies decies. „Etiam" in Thy. ter, in Herc. fur. quater, in Troad. ter, in Phoen. semel, 
in Med. bis, in Phaedr. bis, in Oed. semel, in Agam. semel, in Herc. Oet. nusquam. Vides igitur, 
quid valeat, quod rarior haec particula in Hercule Oetaeo non invenitur, inveniuntur crebriores 
illae saepissime. Ut autem hoc addamus, „etiamnum" legitur in Herc. fur. semel, in Troad. 
semel, in Phoen. ter, in Med. semel, in Oed. bis, in Agam. semel, in Thy. bis, in Herc. Oet. bis, 
in Phaedra non legitur: hac re num contra Phaedram suspicio nobis movebitur? — Haec, quae 
diximus, etiam in ea cadunt, quae de „potius" Richter scripsit (p. 27). Accedit, quod in huius vocis usu 
Hercules Oetaeus cum Agamemnone et Oedipode consentit. — Idem Richter in alia quoque re 
erravit (p. 24). Neque enim ita, ut illi placuit, in eiusmodi quaestionibus numeris agendum est. 
Repperit enim „saltem" in Hercule Oetaeo septies (87. 932. 1259. 1317. 1374. 1416. 1914), prae- 
terea tantum Med. 1015 et Agam. 492 (addere possum Herc. fur. 1204). Sed quid inde colligemus? 
Non respuit hanc particulam Seneca, sed occasione oblata fortiter ea usus est: quae cum forte 
fortuna saepius in Hercule Oetaeo oblata esset, saepius hanc particulam adhibuit. — Eadem est 
ratio particulae, „nempe" quam in Hercule Oetaeo novies (332— 353. 363. 366. 369. 374 — 437. 
1911. 1912, addo 903), in Herc. fur. semel (44), in Troad. ter (325. 340. 744), in Phoen. bis 
(522. 523), in Phaedr. bis (244. 645), in Oed. semel (76), in Agam. semel (702), in Thy. semel 
(412) exstare Richter vidit. Huic autem particulae id quoque praesidio est, quod, ut aduotavit 
Leo (p. 66), v. 353— 74 quinquies in una periodo membra argumentationis connectit. — Nec plus 
efficitur eis, quae de „forte, fere, donec, palam" Richter (p. 25 et 27) exposuit. Ipse Leo, cum 
rem retractaret, haec omittenda esse statuit. — „Interim" (Herc. Oet. 481. 930) idem sonare atque 

u interduin u in tragoediis Senecae negavit Richter (p. 25. Birt. 516). Sed frequentissimus est hic 
usus in Senecae scriptis prosae orationis (de benef. 4, 37, 2, ep. 47, 5. 64, 6. 65, 16. 71, 28. 78, 28 
et 29. 91, 21). — Herc. Oet. 13 21 Birtius (p. 547) per particulam „et" sententiam progredi negavit 
ideoque, „me u proposuit. Sed usum particularum, „et" ac „que u ignoravit, quae saepe transitum 
ad contrarium faciunt et nostro, „und doch u respondent. cf. Ag. 136. Med. 29. 135. Troad. 429. 
1129. Phaedr.369. 910. 1101.1121. Thy. 196. — „Magis u pro „potius u (Herc Oet. 1600) Leo (p. 56) 
aegre tulit. Sed lege Verg. ecl. 1, 11: non equidem invideo, miror magis. 
Stat. Ach. 1, 140: sed longem cuncta enumerare vetorque; trade magis! 

„Sive u (Herc. Oet. 1653) semel positum (Leo p. 62) egregia coniectura Birtius (p. 549) 
emendavit in: „si vel. u — „Hinc u et „inde u idem significare posse, quod „deinde, tum" (Herc. Oet. 
797. 1155. 1157), negavit Leo. Sed habemus huius usus exempla Agam. 431 — Oed. 559. Hipp. 
1102. cf. ep. 90, 19. — Usum particulae „deiude, u quo ad interrogationem ita accedit, ut non 
addat quidquam novi, sed repetat cum vi, quod ante dictum est (Herc. Oet. 859 et 1408), singu- 
larem esse Leoni (p. 62/3) concedendum videtur. Neque enim aliud huius usus exemplum proferre 
possum. — Pluribus Leo (p. 63/4) de „forsitan" egit. Ac postquam multa et viro docto digna 
de usu huius particulae, qui esset apud alios scriptores, exposuit, Senecam concedit et in pede- 
stribus haud raro cum praesenti aut perfecto tempore coniungere „forsitan u et passim in tragoediis, 
ex quibus se Phaedr. 238 et Thy. 747 colligere potuisse (addendi erant Med. 290 et Thy. 316). 
Quibus obstare Leo pergit quattuor Herculis Oetaei locos (361. 768. 1781.1791). Quorum ultimum 
reiciendum puto, ubi Leo ipse in textu scripsit; 
Herc. Oet. 1791: forsitan poenas petet (sic A). 

Antecedunt enim 1786 petet — obruent, 1789 ducar, 1790 carpent. Quid sequatur, 
per miseram loci condicionem pro certo affirmari non potest. Itaque etiam si numorari placet 
locos, Herculis Oetaei eadem est ratio atque ceterarum fabularum: restant enim in Herc. Oet. tres 
loci, at habemus in Tbyeste dimidio minore duos. Nec tameu ita ad numeros res mihi videtur 
revocanda esse. Nam mihi quidem abunde sufficit, quod, ut docuit Leo, neque in prosa oratioue 
neque in tragoediis Senecam „forsitan" non cum praesenti aut perfecto coniunxisse demonstratum 
est. Denique Leo in forma, quae est „fors u , haesit (cf. Birt. p. 516). Sed in Etrusco legitur 

Herc. Oet. 574: sed iecur forsan horridum flectam merendo. 
Itaque Leo, si sibi voluit constare, a forma „forsan u orsus coniectura debuit locum sanare, 
fortasse sic: 

sed iecur forsan rude fl. m. 
Quamquam ne ego quidem vereor „fors u in textu relinquere, qua forma et ante Senecam et post 
eum poetae usi sunt. Variae enim huius voculae formae eo consilio fictae esse videntur, ut metricis 
difficultatibus subveniretur. Ceterum Leo ipse levius hoc esse argumentum p. 70 concessit. 

De interiectionibus Leo cum disputaret (1. 1. p. 66 sq.), recte statuit „pro u Senecam ita 
adhibuisse saepius, ut ad numen testemve, qui incovatur, proxime accederet. Ita legitur e. g. Herc. 
fur. 516 bis. Phaedr. 903, ita Herc. Oet. 965/6. 1173. 1175. 1364. 1531 (Dubii suut 1201, ubi 
codd. „ferae u corr. Avantius; 290, ubi codd. „protector u corr. Lipsius; 1275, ubi A „protector u , 
E pro rector). Sed etiam in simplicioribus exclamationibus habet locum haec interiectio. 
Agaiu. 35: avo parentem, pro nefas, patri virum, natis nepotes miscui. 

Oed. 19: pro misera pietas (eloqui fatum pudet). 

His locis similes suut Herc. Oet. 1419: „pro lux acerba, pro capax scelerum 
dies u . 219: „pro saeve decor 11 . 770: „pro diem, infandum diem u . Nec dubito his 
similem putare 1803: „pro nimis felix, nimis u . Nihil enim interest, nisi quod hic prima, 
illic tertia, quam grammatici dicunt, persona appellatur. Herc. Oet. 210 iure nostro omittimus, 
cum tantum in A „pro" exstet, quod ne Leo quidem iu textum receperit de Wilamowitzium 

secutus „a" scribentem. Itaque vere a reliquo buius iuteriectiouis usu recedit uuus Herc. Oet. 
1231: „pro quantum est malum". Qui tamen eo facilius toleratur, quod „quantum est malum" 
oxclamatio est quacdam. — In eis, quaede „ei mihi u scripsitLeo, vituperandum est, quod critica 
ratione non satis servata undique arripuit locos , qui proposito inservire posse viderentur. Ex quibus 
trcs manuscriptorum dissensione dubii reiciendi suut: v. 1172: „impendo, ei mihi, in nulla vitam 
facta 44 (E) — „impendo male 44 (A), quae lectio profecto non deterior est quam Etrusci. V. 1181 
neutrius codicis verbasufiiciunt: „cadere potuisset rnihi 44 E, „cadere potuissem mihi" A. Quae cum ita 
sint, iniquum est coniectura verba in textum inserere, quae apud Senecam non solent legi, praesertim cum 
alia nec minus facilis pateat sanandi via. Quam Birtius (mus. Rhen. 1879. p. 541) ingressus proposuit: 
„cadere placuisset mihi". Item v. 1205 de verbis non constat: E „perdidi mortem, ei mihi, totiens 
honestain 44 , A „perdidi mortem mihi totiens honestam 44 . Haec igitur, cum nihil habeant offensionis, verba 
praeferenda sunt. Quibus locis remotis restaut tres: 1024. 1402. 1783 ac concedendum est abhorrere 
Herculem Oetaeum a ceteris fabulis huius interiectionis usu. Cui fortasse praesido esse potest, 
([uod saepissime apud Ovidium obvia est, e. g. met. 1, 523. 6, 227. 7, 843. 9, 520. Sed cum 
solum fere hoc argumentum sit, quod non facile possit infirmari, quis una particula effici putabit, 
ut totam fabulam spuriam esse cuiquam persuadeatur? 

Jam num quae sint in oratione, quibus pro Senecae Herculis Oetaei auctore pugnari 
possit, videamus. Qiiam rem quamquam plene tractare per loci angustias non licet, attiugam, 
ne quid neglegentius praetermisisse videar. Nec multa habeo: quae autem habeo, ad compositionem 
spectant atque univcrsam orationis indolem. Qnam in eo potissimum spectari, quod sententias 
inter se connectere et continuam efficere orationem Seneca*) noluerit, docuit Otto Rauschning 
(de latinitate L. Annaei Senecae philosophi. Regimonti Pruss. 1876. p. 2 sq ). Itaque solet hypo- 
taxin, quae dicitur, parataxi postponere, unde fit, ut quae conditionaliter dicenda erant, principali 
enuntiato dicantur. Exemplo sint haec: 

Phoen. 63: in plana tendis? vado; praerupta appetis? non obsto, sed praecedo. 

cf. Herc. fur. 84 sq. 446 sq. Thy. 473. Phoen. 591/2. Agam. 256/7. 
Med. 238: virgini placeat pudor 

paterque placeat: tota cum ducibus ruet Pelasga tellus. 
cf. Med. 2423. 462 sq. Herc. fur 419/20. Agam. 23 sq. Phaedr. 152 sq. 469 sq. 477/8. 
563/4. 567/8. 741 sq. 
Troad. 1018: tolle felices: miserum, licet sit, nemo se credet. 

cf. Phaedr. 228/9. 812 sq. Agam. 278/9. Herc. far. 433. 503/4. 
Item Herc. Oet. 1388**): mille decurrant ferae solum quoque ingens; surgat hinc illinc nemus 
pariterque lacerent, hinc feris clangoribus ' artusque nostros durus immittat Sinis: 

aetheria me Stymphalis, hinc taurus minax ' sparsus silebo. 

cervice tota pulset et quidquid fuit 

32: permitte tantuin, genitor: inveniam iter. 
323: effugere terras crede et humanum genus tc posse — fulmen genitor Alcidae gerit. 
Rarius consecutiva sententiarum ratio parataxi exprimitur. 
• Herc. fur. (Indorum segetem) conferte in aras: pinguis exundet vapor. 
Agam. 496: miserisque lucis tanta dulcedo est malac: hoc lumen optant. 
Herc. Oet. 80: Siculus Hevsporium latus tangat Pelorus, una iam tellus erit. 

*) Quem recte iudicavit Caligula commissiones meras componere et haretiam esse sine calce 
iSuetoii. Calig. 53). 

**) Antea couiunctivus miscetur cum coniunctione M si u . 



36 

Interrogationes indirectae, quae dicuntur, passim ex verbo suo non pendent ; sed per se 
stant. Leviora sunt huius rei exempla Phaedr. 850/1. Troad. 975. Herc. fur. 1301. Herc. Oet. 
755/6. 1617. Insigniora sunt • 

Thy. 771: nec facile dicam, corpora an flamraae magis gemuere. 
Herc. Oet. 274: reperi, quid haeres. 

364: adice, quot nuptas prius, quot virgines dilexit. 
Quo in loco vel hoc valde memorabile videtur, quod Rauschningius (1. 1. p. 10) verbi 
„adicio" per parataxin positi nisi ex Seneca exemplum proferre se posse negat. — Ultra haec 
progrediuntur 

Agam. 404a: tu pande vivat coniugis frater mei, 
ubi particula interrogativa omissa est, 

et Agam. 414: Effare, casus quis rates hausit meas aut quae fortuna dispulerit duces, 
ubi a directa interrogatione ad indirectam transitur. 

Porro impeditum reddit sermonem Seneca sententiolis passim insertis (cf. Rauschning. 
p. 4). Inter quas sunt „crede u Herc. Oet. 451. Thy. 446. „fatebor a Herc. Oet. 491. Med. 237. 
Troad. 276 („fateor" saepissime). „iube" Herc. Oet. 576. Med. 189. „quaeso" Herc. Oet. 765. 
1404. Phaedr. 862. Med. 514. „precor u Herc. Oet. 982. 1317. 1404. 1416. 1607. 1659. 1703. 
Herc. fur. 1015. 1249. 1338. Phaedr. 165. 248. 599. „precor" 

Herc. Oet. 1961: quid timuere tui manes, precor? ad interrogativam sententiam accedit, 
cuius licentiae Rauschningio (l. 1. p. 7) Seneca unus testis videtur. „parce u Herc. Oet. 1942. 
Herc. fur. 314 (bis). Phoen, 40 (Herc. Oet. 442. 982. 1447 cum alio verbo coniungitur). „quid 
hoc u Herc. Oet. 307. 1015. 1432. 1441. Herc. fur. 939. 976. 1193. „hoc age u Herc. Oet. 1717. 
Med. 562. 976. „pudet u Herc. Oet. 1267. pudet fateri Herc. fur. 1147. pudet doletque Agam. 162. 
Aliud est Senecae proprium, quod eandem sententiam bis terve volvit ac, tamquam ipse 
sibi satisfacere non potuerit, repetit mutatis verbis. Quod quomodo intellectum velim, apparebit 
exemplis. Idem legitur 

bis: Troad. 40*): meus iguis iste est, facibus ardetis meis, 
ter: Med. 32: da, da per auras curribus patriis vehi, 
committe habenas, genitor, et flagrantibus 
ignifera loris tribue moderari iuga, 
quater: Troad. 1060: quoscumque luctus fleveris, flebis meos: 

sua quemque tantum, me omnium clades premit; 
mihi cuncta pereunt: quisquis est Hecubae est miser. 
Cum his ex Hercule Oetaeo conferenda sunt: Herc. Oet. 43 sq. 152. 178 sq. 247 sq. 267 sq. 
292 sq. 304. 341 sq. 395 sq. 401 sq. 419. 425 sq. 431 sq. 445 sq. 531 sq. 761 sq. 934 sq. 1131 sq. 
1134 sq. 1149 sq. 1171 sq. 1197 sq. 1265. 1323 sq. 1350 sq. 1367 sq. 1442 sq. 1510 sq. 1674 sq. 
1774 sq. 1842 sq. 

Prope huc accedit, quod Seneca uno verbo non contentus saepe duobus idem fere 
significantibus utitur, quae anaphora inter se coniunguntur. 

Phaedr. 100: non me quies nocturna, non altus sopor solvere curis. 

cf. 375/6. 803. — Herc. Oet. 56 sq. 143 sq. 167 sq. 364 sq. 882 sq. 1319. 1321. 13*9. 
1588. 1825. 1911 sq. 

Hinc est etiam illud, quod insolitum esse et a puriore sermone remotum dixit Rauschningius 
(1. 1. p. 20), ut duo tantum enuntiationis membra nullo inter se vinculo connectantur. 



423 



*) Quod quam frequens sit, ex Troadibus videre licet; lege enim v. 62. HA sq. i:t2 sq. 166 sq. 170 sq. 
sq. 499 sq. 529 sq. 552 sq. 651 sq. 681 sq. 74T Bq. 866 sq. 911 sq. 955 8q. 962 sq. 1006 sq. 1009 sq. 1065 sq. 

Herc. Oet. 5: perfidi reges iacent, saevi tyranni. 

1275: flentem, gementem, summe pro rector poli, me terra vidit. 
1492: victor cruentus abstuli patriam, lares. 
1751: repetit intrepidus, ferox. 
cf. Troad. 498. 582. 861. 933. 967. 

Unum habeo, quod addam, quod saepe idem verbum, quo fortius premattir, nullo aut 
brevi intervallo interposito repetitur. 

Troad. 107: nunc, nunc vires exprome dolor. cf. 191. 625. 627. 680. 707. 721. 739. 854. 993. 
1165. — Herc. Oet. 87. 202. 207. 344. 550. 631. 753. 765. 846. 861. 1130. 1435. 1825. 1873. 
1880. 1930. 1944. 

Herc. fur. 50: vidi ipsa, vidi noote discussa inferum. cf. 75. 550. 1147 sq. 1314. — Herc. 
Oet. 756. 770. 813. 868. 950. 1201. 1233. 1338. 1399. 1778. 1803. 1891. 1959. 
Herc. fur. 1131: ite ad Stygios, umbrae, portus, ite, innocuae. 
cf. 1063. 1156. 1177. - Here. Oet. 939 sq. 1013/4. 1270/1. 

Quae si animo complectimur, plurima argumenta eorum, qui Herculem Oetaeum a Seneca 
abiudicaverunt, aut infirmavisse aut refutavisse, haud pauca, quibus pro Seneca pugnari posset, 
attulisse nobis videmur. Itaque quoad non graviores motae erunt dubitationes, Herculem Oetaeum 
Senecae relinquendain esse censemus. 

